[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 23.7.2010

COM(2010) 395 τελικό

2010/0212 (COD)

Πρόταση

ΚΑΝΟΝΙΣΜΟΣ (ΕΕ) αριθ. …/… ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την έγκριση γεωργικών και δασικών οχημάτων

(Κείμενο που παρουσιάζει ενδιαφέρον για τον ΕΟΧ)SEC(2010) 934 SEC(2010) 933

ΑΙΤΙΟΛΟΓΙΚΗ ΕΚΘΕΣΗ

1. Πλαiσιο της πρότασης

- Αιτιολόγηση και στόχοι της πρότασης

Ο στόχος της πρότασης είναι να καθοριστούν εναρμονισμένοι κανόνες για την κατασκευή γεωργικών και δασικών οχημάτων (ελκυστήρων, ρυμουλκουμένων και ρυμουλκούμενου εξοπλισμού) με σκοπό να διασφαλιστεί η λειτουργία της εσωτερικής αγοράς ενώ, παράλληλα, να εξασφαλιστεί ένα υψηλό επίπεδο οδικής και επαγγελματικής ασφάλειας και προστασίας του περιβάλλοντος. Η ισχύουσα νομοθεσία θα αντικατασταθεί για να ευθυγραμμιστεί με τις αρχές της καλύτερης νομοθετικής ρύθμισης και απλούστευσης. Στόχος της πρότασης είναι να βελτιώσει την ασφάλεια των οχημάτων με την εισαγωγή απαιτήσεων για όλες τις κατηγορίες γεωργικών και δασικών οχημάτων. Τέλος, η πρόταση συμβάλλει στην ανταγωνιστικότητα της βιομηχανίας δεδομένου ότι απλοποιεί την ισχύουσα νομοθεσία για την έγκριση τύπου οχημάτων, βελτιώνει τη διαφάνεια και μειώνει τη διοικητική επιβάρυνση. |

Γενικό πλαίσιο Οι τεχνικές απαιτήσεις για την έγκριση τύπου των ελκυστήρων όσον αφορά τα πολυάριθμα στοιχεία ασφαλείας και περιβάλλοντος έχουν εναρμονιστεί σε κοινοτικό επίπεδο για να αποφεύγονται οι διαφορές στις απαιτήσεις των κρατών μελών, να εξασφαλίζεται υψηλό επίπεδο οδικής και επαγγελματικής ασφαλείας και προστασίας του περιβάλλοντος σε ολόκληρη την Κοινότητα και να διαμορφώνεται ένα εναρμονισμένο σύστημα για την έγκριση τύπου ΕΕ. Νέες τεχνολογίες όπως το ABS (σύστημα αντιεμπλοκής των τροχών) είναι πλέον διαθέσιμες και μπορούν να τεθούν σε εφαρμογή στο προσεχές μέλλον, συμβάλλοντας σημαντικά στη βελτίωση της ασφάλειας των οχημάτων. Από έρευνες έχει καταδειχθεί ότι θα προκύψουν σημαντικά οφέλη αν οι τεχνολογίες αυτές καθιερωθούν ως συνήθης εξοπλισμός των νέων οχημάτων. Η θέσπιση κοινών υποχρεωτικών απαιτήσεων θα εμποδίσει, επίσης, τον κατακερματισμό της εσωτερικής αγοράς, που προκύπτει από την εμφάνιση διαφορετικών προτύπων για τα προϊόντα στα κράτη μέλη. Στην ανακοίνωσή της για «Ένα ανταγωνιστικό κανονιστικό πλαίσιο για την αυτοκινητοβιομηχανία για τον 21ο αιώνα»[1], η Επιτροπή εκφράζει την ικανοποίησή της για τη σύσταση της έκθεσης CARS 21[2] σχετικά με την απλοποίηση του ισχύοντος συνολικού κανονιστικού πλαισίου για την έγκριση τύπου των οχημάτων. Με βάση τη σύσταση αυτή, η πρόταση απλοποιεί σημαντικά τη νομοθεσία για την έγκριση τύπου, αντικαθιστώντας 24 βασικές οδηγίες (και περίπου 35 σχετικές τροποποιητικές οδηγίες) στον τομέα των τεχνικών απαιτήσεων των γεωργικών και δασικών οχημάτων, με έναν κανονισμό του Συμβουλίου και του Ευρωπαϊκού Κοινοβουλίου. |

Υφιστάμενες διατάξεις στον τομέα της πρότασης Η ισχύουσα νομοθεσία για την έγκριση τύπου των ελκυστήρων διέπεται από τις ακόλουθες πράξεις της ΕΕ: οδηγίες του Συμβουλίου 74/347/ΕΟΚ, 76/432/ΕΟΚ, 76/763/ΕΟΚ, 77/537/ΕΟΚ, 78/764/ΕΟΚ, 80/720/ΕΟΚ, 86/297/ΕΟΚ, 86/298/ΕΟΚ, 86/415/ΕΟΚ, 87/402/ΕΟΚ· οδηγίες του Ευρωπαϊκού Κοινοβουλίου και του Συμβουλίου 2000/25/ΕΚ, 2003/37/ΕΚ, 2009/57/ΕΚ, 2009/58/ΕΚ, 2009/59/ΕΚ, 2009/60/ΕΚ, 2009/61/ΕΚ, 2009/63/ΕΚ, 2009/64/ΕΚ, 2009/66/ΕΚ, 2009/68/ΕΚ, 2009/75/ΕΚ, 2009/76/ΕΚ και 2009/144/ΕΚ. Το σχέδιο πρότασης και οι κατ' εξουσιοδότηση πράξεις και εκτελεστικές πράξεις θα μεταφέρουν τις ισχύουσες απαιτήσεις που ορίζονται στις ανωτέρω νομοθετικές πράξεις. Σε σύγκριση με τις ισχύουσες πράξεις, ο κανονισμός θα καθορίζει νέες απαιτήσεις για ένα μέτρο προηγμένης ασφάλειας, συγκεκριμένα τα συστήματα αντιεμπλοκής των τροχών, σε συνδυασμό με ορισμένες περαιτέρω επικαιροποιήσεις των απαιτήσεων πέδησης όπως μικρότερες αποστάσεις πέδησης και την εισαγωγή υδροστατικών συστημάτων. Επιπλέον, η πρόταση θα εισαγάγει απαιτήσεις για μια σειρά τεχνικών πτυχών για τις κατηγορίες οχημάτων για τις οποίες δεν έχουν ακόμα καθοριστεί βάσει της οδηγίας 2003/37/ΕΚ, σε επίπεδο ανάλογα με αυτό που ισχύει σήμερα στις προαναφερθείσες οδηγίες. Συνοχή με τις άλλες πολιτικές και στόχους της Ένωσης Η πρόταση είναι συνεπής με το στόχο της ΕΕ για μεγαλύτερη οδική ασφάλεια, όπως περιγράφεται, ιδιαίτερα, στη λευκή βίβλο για την ευρωπαϊκή πολιτικών μεταφορών[3]. Η εν λόγω λευκή βίβλος εγκρίθηκε από την Επιτροπή το 2001 και παρέχει το πλαίσιο για το ευρωπαϊκό πρόγραμμα δράσης για την οδική ασφάλεια. Επιπλέον, όσον αφορά τις περιβαλλοντικές πτυχές της πρότασης, δεν έχουν προταθεί αλλαγές στα ισχύοντα επίπεδα προστασίας. Η μοναδική αλλαγή είναι ότι ο κανονισμός θα παραπέμπει στην οδηγία 97/68/ΕΚ σχετικά με τις εκπομπές των μη οδικών κινητών μηχανημάτων και όχι σε μια ειδική οδηγία για τους ελκυστήρες, απλουστεύοντας την ισχύουσα διαδικασία εφαρμογής και διατηρώντας, παράλληλα, τα βασικά χαρακτηριστικά για μελλοντικές εξελίξεις. Τέλος, η πρόταση συνάδει με τη στρατηγική της ΕΕ για την απλούστευση του κανονιστικού πλαισίου, η οποία εξαγγέλθηκε με την ανακοίνωση της Επιτροπής «Ενημέρωση και απλούστευση του κοινοτικού κεκτημένου»[4], όπου το σύστημα έγκρισης τύπου των μηχανοκίνητων οχημάτων προσδιορίζεται ως τομέας προτεραιότητας για την απλούστευση της κοινοτικής νομοθεσίας. |

2. Διαβούλευση με τα ενδιαφερόμενα μέρη και εκτίμηση επιπτώσεων |

Διαβούλευση με τα ενδιαφερόμενα μέρη |

Μέθοδοι διαβούλευσης, κύριοι τομείς-στόχοι και γενικά χαρακτηριστικά των συμμετεχόντων στη διαβούλευση Κατά την κατάρτιση της πρότασης η Επιτροπή ζήτησε τη γνώμη των ενδιαφερομένων με διάφορους τρόπους: Διεξήχθη διαδικτυακή γενική διαβούλευση, η οποία κάλυψε όλες τις πτυχές της πρότασης. Ελήφθησαν οι απαντήσεις από τα κράτη μέλη (υπουργεία), από κατασκευαστές ελκυστήρων (ευρωπαίοι και εθνικοί αντιπρόσωποι και μεμονωμένες εταιρείες) και από κατασκευαστές μηχανικών μερών, από οργανισμούς μεταφορών και από εκπροσώπους χρηστών. Στο πλαίσιο της εκτίμησης αντικτύπου, ένας εξωτερικός σύμβουλος κάλεσε 200 ενδιαφερόμενα μέρη να συνεισφέρουν και να αποστείλουν τα σχόλιά τους. Επιπλέον, διοργανώθηκε συνεδρίαση με τα ενδιαφερόμενα μέρη. Η πρόταση συζητήθηκε σε αρκετές συναντήσεις της ομάδας εργασίας της Επιτροπής για τους γεωργικούς ελκυστήρες. |

Περίληψη απαντήσεων και τρόπος με τον οποίο έχουν ληφθεί υπόψη Κατά τη διάρκεια της διαδικτυακής διαβούλευσης, τέθηκαν ορισμένα ζητήματα από τα ενδιαφερόμενα μέρη. Η εκτίμηση αντικτύπου που συνοδεύει την παρούσα πρόταση λαμβάνει πλήρως υπόψη τα σημαντικά ζητήματα που τέθηκαν και εξετάζει τον τρόπο με τον οποίο συνεκτιμήθηκαν. |

Από τις 3/07/2008 έως τις 12/09/2008 πραγματοποιήθηκε ανοικτή διαβούλευση μέσω του Διαδικτύου. Η Επιτροπή έλαβε 19 απαντήσεις. Tα αποτελέσματα είναι διαθέσιμα στη διαδικτυακή διεύθυνση http://ec.europa.eu/enterprise/automotive/consultation/agricultural_vehicles/call.htm.. |

Συγκέντρωση και χρήση πραγματογνωμοσύνης |

Σχετικοί επιστημονικοί τομείς/τομείς εμπειρογνωμοσύνης Για την πρόταση απαιτήθηκε εκτίμηση των διαφορετικών επιλογών πολιτικής και των σχετικών οικονομικών, κοινωνικών και περιβαλλοντικών επιπτώσεων. |

Μεθοδολογία Ο σύμβουλος, η εταιρεία TRL ltd, απέστειλε ερωτήσεις σε όλους τους ενδιαφερόμενους (δημόσιες αρχές, κατασκευαστική βιομηχανία και οργανώσεις χρηστών)· συζητήθηκε ένα σχέδιο έκθεσης σε συνάντηση με τους ενδιαφερόμενους, το οποίο οδήγησε σε περαιτέρω εισηγήσεις. |

Μέσα που χρησιμοποιήθηκαν για να γνωστοποιηθούν στο κοινό οι συμβουλές των εμπειρογνωμόνων Η έκθεση της εταιρείας TRL βρίσκεται στον δικτυακό τόπο της ΓΔ Επιχειρήσεων και Βιομηχανίας. |

Εκτίμηση επιπτώσεων Για καθένα από τα κύρια θέματα της πρότασης εξετάστηκαν διάφορες εναλλακτικές επιλογές: 1. Θέματα απλούστευσης – Ι: οδηγίες ή κανονισμοί α) Η πολιτική δεν αλλάζει. Τούτο σημαίνει ότι οι 24 υπάρχουσες οδηγίες θα διατηρηθούν με πρόσθετες τροποποιήσεις, όποτε κρίνεται αναγκαίο. β) Οι υπάρχουσες χωριστές οδηγίες αντικαθίστανται από έναν κανονισμό. γ) Οι υπάρχουσες οδηγίες αντικαθίστανται από έναν κανονισμό συναπόφασης και έναν περιορισμένο αριθμό θεματικών κατ' εξουσιοδότηση πράξεων και εκτελεστικών πράξεων. Αυτή είναι η επιλογή που προκρίθηκε. 2. Θέματα απλούστευσης – ΙΙ: περιεκτική λεπτομερής νομοθεσία της ΕΕ ή παραπομπή σε διεθνή πρότυπα α) Η πολιτική δεν αλλάζει. Τούτο σημαίνει ότι οι 24 υπάρχουσες οδηγίες θα διατηρηθούν με πρόσθετες τροποποιήσεις, όποτε κρίνεται αναγκαίο. Οι οδηγίες της ΕΚ θα εξακολουθήσουν να εφαρμόζονται παράλληλα με τους ισχύοντες κανονισμούς της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ) και τους κωδικούς του ΟΟΣΑ, ενώ οι τεχνικές απαιτήσεις είναι συνήθως (αλλά όχι πάντα) ισοδύναμες. Αυτή τη στιγμή, το γεγονός αυτό δημιουργεί μεγάλη σύγχυση στους ενδιαφερομένους οι οποίοι δεν παρακολουθούν από κοντά το σύστημα έγκρισης τύπου και διαμορφώνει μια κατάσταση σχετικής αδιαφάνειας του κανονιστικού συστήματος. β) Αντικαθίστανται οι υπάρχουσες χωριστές οδηγίες, όπου είναι δυνατόν, με τους ισοδύναμους κανονισμούς της ΟΕΕ/ΟΗΕ. γ) Αντικαθίστανται οι υπάρχουσες χωριστές οδηγίες, όπου είναι δυνατόν, από τους ισοδύναμους κανονισμούς της ΟΕΕ/ΟΗΕ ή τους κωδικούς του ΟΟΣΑ (συστήματα προστασίας σε περίπτωση ανατροπής) ή, ενδεχομένως, από πρότυπα της CEN/CENELEC ή του ISO. Αυτή είναι η επιλογή που προτιμήθηκε, επειδή αναμένεται να μεγιστοποιήσει τα πλεονεκτήματα της απλούστευσης προς όφελος, ιδίως, των εθνικών αρχών και της βιομηχανίας. 3. Λειτουργία της εσωτερικής αγοράς. α) Δεν αλλάζει η πολιτική. Αυτό σημαίνει ότι θα ολοκληρωθεί σταδιακά η δέσμη μέτρων όπως προβλέπεται στην οδηγία 2003/37/ΕΚ. β) Ολοκληρώνονται οι απαιτήσεις έγκρισης τύπου της ΕΕ και καθίστανται υποχρεωτική η έγκριση τύπου πλήρους οχήματος (WVTA) της ΕΕ για όλες τις κατηγορίες. γ) Ολοκληρώνονται οι απαιτήσεις έγκρισης τύπου της ΕΕ και παραμένει προαιρετική η έγκριση τύπου πλήρους οχήματος για ορισμένες κατηγορίες (T4, T5, C, R και S). Η Επιτροπή διενήργησε την εκτίμηση αντικτύπου που προβλέπεται στο πρόγραμμα εργασίας της· η έκθεση διατίθενται στη διεύθυνση [CIRCA WEBPAGE] 3. Νομικά στοιχεία της πρότασης Σύνοψη της προτεινόμενης δράσης Η πρόταση απλουστεύει σημαντικά το σύστημα έγκρισης τύπου των γεωργικών οχημάτων όσον αφορά τις τεχνικές απαιτήσεις για την ασφάλεια και τις εκπομπές, μέσω της κατάργησης 24 οδηγιών. Η πρόταση καθορίζει λεπτομερώς, με τις προβλεπόμενες σε αυτήν κατ' εξουσιοδότηση πράξεις, νέες υποχρεωτικές απαιτήσεις όσον αφορά την πέδηση. Ειδικότερα, οι κατ' εξουσιοδότηση πράξεις που εγκρίνονται βάσει της παρούσας πρότασης απαιτούν μεταξύ άλλων: υποχρεωτική τοποθέτηση συστημάτων αντιεμπλοκής των τροχών σε ορισμένων κατηγορίες (ταχείς ελκυστήρες της κατηγορίας Τ5 και τα ρυμουλκούμενά τους κατάλληλα για ταχύτητες άνω των 40 km/h)· υψηλότερη επίδοση επιβράδυνσης· συμβατότητα μεταξύ του ελκυστήρα και του ρυμουλκούμενου/ρυμουλκούμενου εξοπλισμού. Νομική βάση Νομική βάση της πρότασης είναι το άρθρο 114 της συνθήκης για τη λειτουργία της Ευρωπαϊκής Ένωσης. Αρχή της επικουρικότητας Η αρχή της επικουρικότητας ισχύει στο βαθμό που η πρόταση δεν εμπίπτει στην αποκλειστική αρμοδιότητα της Ένωσης. Οι στόχοι της πρότασης δεν είναι δυνατό να επιτευχθούν σε ικανοποιητικό βαθμό από τα κράτη μέλη για τους ακόλουθους λόγους. Για να καταστεί δυνατό ένα σύστημα έγκριση τύπου οχημάτων της ΕΕ, πρέπει να εναρμονιστούν σε επίπεδο Ένωσης οι τεχνικές απαιτήσεις για την έγκριση τύπου των μηχανοκίνητων οχημάτων όσον αφορά τα στοιχεία ασφάλειας και τα περιβαλλοντικά στοιχεία. Η δράση των κρατών μελών από μόνη της δεν θα καταστούσε δυνατό ένα σύστημα έγκρισης τύπου της ΕΕ πλήρους οχήματος. Η δραστηριοποίηση σε επίπεδο Ευρωπαϊκής Ένωσης είναι απαραίτητη λόγω της ανάγκης να αποφευχθεί η δημιουργία φραγμών στην ενιαία αγορά. Με τις ενέργειες σε επίπεδο Ένωσης θα επιτευχθούν αποτελεσματικότερα οι στόχοι της πρότασης, καθώς θα αποτραπεί ο –διαφορετικά, αναπόφευκτος– κατακερματισμός της εσωτερικής αγοράς και θα αυξηθεί η ασφάλεια και οι περιβαλλοντικές επιδόσεις των οχημάτων. Η πρόταση συνάδει επομένως με την αρχή της επικουρικότητας. Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους. Όπως φαίνεται στην εκτίμηση του αντικτύπου, η πρόταση τηρεί την αρχή της αναλογικότητας, επειδή δεν υπερβαίνει αυτό που είναι αναγκαίο για να επιτευχθούν οι στόχοι της εξασφάλισης της ορθής λειτουργίας της εσωτερικής αγοράς, ενώ ταυτόχρονα παρέχει υψηλό επίπεδο δημόσιας ασφάλειας και προστασίας του περιβάλλοντος. Η απλούστευση του κανονιστικού περιβάλλοντος θα συμβάλει σημαντικά στη μείωση του διοικητικού κόστους για τις εθνικές αρχές και τη βιομηχανία. Επιλογή νομικών μέσων Προτεινόμενα μέσα: κανονισμός. Δεν θα ήταν κατάλληλη νομική πράξη άλλου είδους για τους ακόλουθους λόγους. Η έκδοση κανονισμού θεωρείται ενδεδειγμένη, διότι παρέχει την απαιτούμενη διασφάλιση της συμμόρφωσης, ενώ παράλληλα δεν απαιτεί τη μεταφορά στη νομοθεσία των κρατών μελών. Η πρόταση χρησιμοποιεί την «προσέγγιση πολλαπλών επιπέδων», η οποία είχε αρχικώς εισαχθεί κατόπιν αιτήματος του Ευρωπαϊκού Κοινοβουλίου και είχε χρησιμοποιηθεί και σε άλλες νομοθετικές πράξεις στον τομέα της έγκρισης τύπου μηχανοκίνητων οχημάτων της ΕΕ. Η παρούσα προσέγγιση προβλέπει νομοθεσία σε δύο στάδια: πρώτον, οι θεμελιώδεις διατάξεις καθορίζονται από το Ευρωπαϊκό Κοινοβούλιο και το Συμβούλιο σε κανονισμό βάσει του άρθρου 114 της συνθήκης για τη λειτουργία της Ευρωπαϊκής Ένωσης μέσω της συνήθους νομοθετικής διαδικασίας· Δεύτερον, οι τεχνικές προδιαγραφές που εφαρμόζουν τις θεμελιώδεις διατάξεις θα καθορίζονται σε κατ' εξουσιοδότηση πράξεις που θα εγκριθούν από την Επιτροπή βάσει του άρθρου 290 της συνθήκης για τη λειτουργία της Ευρωπαϊκής Ένωσης. 4. Δημοσιονομικές επιπτώσεις Η πρόταση δεν έχει επιπτώσεις στον κοινοτικό προϋπολογισμό. 5. Πρόσθετες πληροφορίες Προσομοίωση, πιλοτική φάση και μεταβατική περίοδος Η πρόταση προβλέπει μια γενική μεταβατική περίοδο ώστε να δοθεί επαρκείς χρόνος στους κατασκευαστές οχημάτων και μηχανικών μερών και στις διοικήσεις. Απλούστευση Η πρόταση απλουστεύει τη νομοθεσία. Καταργούνται 24 οδηγίες για την έγκριση τύπου οχημάτων. Η πρόταση προβλέπει απλούστευση των διοικητικών διαδικασιών για τις δημόσιες αρχές. Η πρόταση περιλαμβάνεται στο κυλιόμενο πρόγραμμα της Επιτροπής για την επικαιροποίηση και την απλούστευση του κοινοτικού κεκτημένου, καθώς και του προγράμματος νομοθετικών εργασιών της με στοιχεία αναφοράς 2009/ENTR/001. Κατάργηση της υφιστάμενης νομοθεσίας Η έγκριση της πρότασης συνεπάγεται την κατάργηση ισχύουσας νομοθεσίας. Ευρωπαϊκός Οικονομικός Χώρος Η προτεινόμενη πράξη παρουσιάζει ενδιαφέρον για τον ΕΟΧ και πρέπει επομένως να επεκταθεί η ισχύς της στον Ευρωπαϊκό Οικονομικό Χώρο. |

2010/0212 (COD)

Πρόταση

ΚΑΝΟΝIΣΜΟΣ ΤΟΥ ΕΥΡΩΠΑΪΚΟΥ ΚΟIΝΟΒΟΥΛIΟΥ ΚΑI ΤΟΥ ΣΥΜΒΟΥΛIΟΥ

Κανονισμός (ΕΕ) αριθ. …/2010 του Ευρωπαϊκού Κοινοβουλίου και του Συμβουλίου για την έγκριση γεωργικών και δασικών οχημάτων.

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης και ιδίως το άρθρο 114,

την πρόταση της Ευρωπαϊκής Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής[5],

Έπειτα από διαβίβαση της πρότασης στα εθνικά κοινοβούλια,

Αποφασίζοντας σύμφωνα με τη συνήθη νομοθετική διαδικασία,

Εκτιμώντας τα εξής:

1. Για την προαγωγή της εσωτερικής αγοράς, θεσπίστηκε βάσει της οδηγίας 2003/37/ΕΚ του Ευρωπαϊκού Κοινοβουλίου και του Συμβουλίου, της 26 Μαΐου 2003, σχετικά με την έγκριση τύπου γεωργικών και δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, μηχανικών μερών και χωριστών τεχνικών μονάδων των οχημάτων αυτών και για την κατάργηση της οδηγίας 74/150/ΕΟΚ[6] ολοκληρωμένο σύστημα έγκρισης τύπου για τους ελκυστήρες, τα ρυμουλκούμενά τους και τον εναλλάξιμο ρυμουλκούμενο εξοπλισμό.

2. Για τους σκοπούς της δημιουργίας και της λειτουργίας της εσωτερικής αγοράς της Ένωσης, είναι σκόπιμο να αντικατασταθούν τα συστήματα έγκρισης των κρατών μελών από μία διαδικασία έγκρισης της Ένωσης βάσει της αρχής της ολικής εναρμόνισης, ενώ, παράλληλα, να ληφθούν υπόψη θέματα κόστους-οφέλους, με ιδιαίτερη προσοχή στις μικρομεσαίες επιχειρήσεις.

3. Ύστερα από αίτημα του Ευρωπαϊκού Κοινοβουλίου και με σκοπό την απλούστευση και την επιτάχυνση της διαδικασίας, καθιερώθηκε μια νέα κανονιστική προσέγγιση στο πλαίσιο της ενωσιακής νομοθεσίας για την έγκριση τύπου των οχημάτων, σύμφωνα με την οποία ο νομοθέτης κατά τη συνήθη νομοθετική διαδικασία καθορίζει μόνον τους θεμελιώδεις κανόνες και τις αρχές και αναθέτει τη νομοθέτηση για τις περαιτέρω τεχνικές λεπτομέρειες στην Επιτροπή. Όσον αφορά τις ουσιαστικές απαιτήσεις, ο παρών κανονισμός πρέπει, συνεπώς, να καθορίσει μόνον τις θεμελιώδεις διατάξεις περί οδικής ασφάλειας, επαγγελματικής ασφάλειας και περιβαλλοντικής επίδοσης και να αναθέσει στην Επιτροπή την εξουσία του καθορισμού των τεχνικών προδιαγραφών στις κατ' εξουσιοδότηση πράξεις.

4. Ο παρών κανονισμός δεν θίγει τα μέτρα που αφορούν τη χρήση των γεωργικών και δασικών οχημάτων στο οδικό δίκτυο, όπως τις ειδικές απαιτήσεις σχετικά με τις άδειες οδήγησης, τα ανώτατα όρια ταχύτητας ή τα μέτρα που αφορούν την πρόσβαση σε ορισμένους δρόμους.

5. Για να διασφαλιστεί υψηλό επίπεδο οδικής ασφάλειας, επαγγελματικής ασφάλειας και προστασίας του περιβάλλοντος, πρέπει να εναρμονιστούν οι τεχνικές απαιτήσεις και τα περιβαλλοντικά πρότυπα που ισχύουν στα οχήματα, τα συστήματα, τα μηχανικά μέρη και τις χωριστές τεχνικές μονάδες όσον αφορά την έγκριση τύπου

6. Δεδομένου ότι οι οδηγίες για τα μη οδικά κινητά μηχανήματα[7] δεν προβλέπουν εναρμονισμένες απαιτήσεις για την οδική ασφάλεια, είναι σκόπιμο να προβλεφθεί η επιλογή για τους κατασκευαστές κινητών μηχανών να ζητούν την έγκριση των προϊόντων τους σύμφωνα με τα ευρωπαϊκά πρότυπα για τις απαιτήσεις οδικής ασφάλειας που ορίζει ο παρών κανονισμός· συνεπώς, τα κινητά μηχανήματα πρέπει να συμπεριλαμβάνονται στον παρόντα κανονισμό σε προαιρετική βάση όσον αφορά το σύστημα έγκριση τύπου για τις απαιτήσεις οδικής ασφάλειας, ιδιαίτερα δεδομένου ότι οι απαιτήσεις που εφαρμόζονται στα κινητά μηχανήματα εκτός του παρόντος κανονισμού δεν περιλαμβάνουν πτυχές οδικής ασφάλειας.

7. Για να απλουστευθεί η νομοθεσία σχετικά με την έγκριση τύπου σύμφωνα με τις συστάσεις της έκθεσης «ένα ανταγωνιστικό κανονιστικό πλαίσιο για την αυτοκινητοβιομηχανία για τον 21ο αιώνα[8], είναι σκόπιμο να καταργηθούν αρκετές χωριστές οδηγίες χωρίς να μειωθεί το επίπεδο προστασίας. Οι απαιτήσεις που προβλέπονται στις εν λόγω οδηγίες πρέπει να μεταφερθούν στον παρόντα κανονισμό και στις κατ' εξουσιοδότηση πράξεις του και να αντικατασταθούν, όπου κρίνεται σκόπιμο, με παραπομπές στους αντίστοιχους κανονισμούς της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ), οι οποίοι έχουν ενσωματωθεί στο ενωσιακό δίκαιο σύμφωνα με το άρθρο 4 της απόφασης 97/836/ΕΚ του Συμβουλίου, της 27ης Νοεμβρίου 1997, ενόψει της προσχώρησης της Ευρωπαϊκής Ένωσης στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (αναθεωρημένη συμφωνία του 1958)[9]. Για την διοικητική απλοποίηση της διαδικασίας έγκρισης τύπου, είναι σκόπιμο να επιτραπεί στους κατασκευαστές οχημάτων να προβαίνουν στην έγκριση τύπου σύμφωνα με τον παρόντα κανονισμό, όταν κάτι τέτοιο είναι δυνατό, με την άμεση απόκτηση της έγκρισης του αντίστοιχου κανονισμού ΟΕΕ/ΟΗΕ, σύμφωνα με τον κατάλογο του παραρτήματος Ι.

8. Συνεπώς, οι κανονισμοί της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ) στους οποίους προσχωρεί η Ένωση, κατ’ εφαρμογή της απόφασης 97/836/ΕΚ, και οι τροποποιήσεις των κανονισμών της ΟΕΕ/ΟΗΕ στους οποίους έχει ήδη προσχωρήσει η Ένωση πρέπει να ενσωματωθούν στην διαδικασία έγκρισης τύπου της ΕΕ είτε ως απαιτήσεις για την έγκριση ΕΕ τύπου οχημάτων είτε ως εναλλακτικές επιλογές σε σχέση με το υφιστάμενο ενωσιακό δίκαιο. Ειδικότερα, όταν η Ένωση αποφασίζει ότι ένας κανονισμός της ΟΕΕ/ΟΗΕ θα καταστεί μέρος των απαιτήσεων έγκρισης τύπου οχημάτων της ΕΕ και θα αντικαταστήσει την υπάρχουσα νομοθεσία της ΕΕ, πρέπει να ανατίθεται στην Επιτροπή η εξουσία να εγκρίνει τις αναγκαίες προσαρμογές στον εν λόγω κανονισμό ή να εγκρίνει τις απαιτούμενες εκτελεστικές πράξεις.

9. Εναλλακτικά, μπορεί να γίνεται παραπομπή μέσα στις κατ' εξουσιοδότηση πράξεις στους κωδικούς που θεσπίζει ο Οργανισμός Οικονομικής Συνεργασίας και Ανάπτυξης (ΟΟΣΑ) ή στα πρότυπα της CEN/CENELEC ή του ΙSO τα οποία διατίθενται άμεσα στο κοινό.

10. Οι απαιτήσεις του παρόντος κανονισμού συμφωνούν με τις αρχές του σχεδίου δράσης με το οποίο χαράσσεται στρατηγική περαιτέρω συντονισμένης δράσης «Απλούστευση και βελτίωση του ρυθμιστικού περιβάλλοντος»[10].

11. Είναι ιδιαίτερα σημαντικό, τα μελλοντικά μέτρα που θα προταθούν βάσει του παρόντος κανονισμού ή οι διαδικασίες που θα δρομολογηθούν κατ’ εφαρμογή του να τηρούν τις αρχές αυτές, τις οποίες αναδιατυπώνει η Επιτροπή με την ανακοίνωσή της στην έκθεση CARS 21. Ειδικότερα, με στόχο τη βελτίωση των κανονιστικών ρυθμίσεων και την απλούστευση και προκειμένου να αποφευχθεί η ανάγκη συνεχούς ενημέρωσης της ισχύουσας ενωσιακής νομοθεσίας τεχνικών προδιαγραφών, ο παρών κανονισμός θα πρέπει να παραπέμπει σε υπάρχοντα διεθνή πρότυπα και κανονισμούς, χωρίς να τα αναπαράγει στο νομικό πλαίσιο της ΕΕ.

12. Η οδηγία 2003/37/ΕΚ σε ένα πρώτο στάδιο περιόρισε την υποχρεωτική εφαρμογή της διαδικασίας έγκρισης τύπου της ΕΕ πλήρους οχήματος για τις κατηγορίες οχημάτων T1, T2 και T3 και δεν προβλέπει όλες τις αναγκαίες απαιτήσεις για την υποβολή αίτηση για έγκριση τύπου ΕΚ πλήρους οχήματος σε εθελοντική βάση για τις άλλες κατηγορίες. Για να ολοκληρωθεί η ενιαία αγορά και να διασφαλιστεί η σωστή λειτουργία της, ο παρών κανονισμός πρέπει να επιτρέπει στους κατασκευαστές να υποβάλλουν αίτηση για έγκριση τύπου ΕΕ για το σύνολο του οχήματος για όλες τις κατηγορίες που καλύπτει ο παρών κανονισμός σε εθελοντική βάση, παρέχοντάς τους, συνεπώς, τη δυνατότητα να επωφελούνται από τα πλεονεκτήματα της ενιαίας αγοράς μέσω της έγκρισης τύπου ΕΕ.

13. Είναι σκόπιμο να θεσπιστεί η αρχή ότι τα οχήματα σχεδιάζονται, κατασκευάζονται και συναρμολογούνται κατά τρόπον ώστε να ελαχιστοποιείται ο κίνδυνος τραυματισμού των επιβατών και των λοιπών χρηστών του οδικού δικτύου. Για το σκοπό αυτό είναι αναγκαίο οι κατασκευαστές να εξασφαλίζουν ότι τα οχήματα πληρούν τις σχετικές απαιτήσεις που ορίζονται στον παρόντα κανονισμό. Στις διατάξεις αυτές πρέπει να περιλαμβάνονται, μεταξύ άλλων, απαιτήσεις σχετικά με την κατασκευαστική ακεραιότητα των οχημάτων, τα συστήματα υποβοήθησης του οδηγού στον έλεγχο του οχήματος, τα συστήματα που παρέχουν στον οδηγό ορατότητα και πληροφορίες για την κατάσταση του οχήματος και της περιοχής γύρω από το όχημα, τα συστήματα φωτισμού των οχημάτων, τα συστήματα προστασίας των επιβατών, το εξωτερικό και τα εξαρτήματα των οχημάτων, τη μάζα και τις διαστάσεις των οχημάτων, τα ελαστικά των οχημάτων.

14. Για να εξασφαλιστεί ότι η διαδικασία ελέγχου συμμόρφωσης της παραγωγής, που αποτελεί έναν από τους ακρογωνιαίους λίθους του κοινοτικού συστήματος έγκρισης τύπου, εφαρμόζεται ορθά και λειτουργεί ομαλά, οι κατασκευαστές πρέπει να ελέγχονται τακτικά από την αρμόδια αρχή ή από διορισμένη για το σκοπό αυτό τεχνική υπηρεσία με τα κατάλληλα προσόντα.

15. Για να αποφευχθεί η κακή χρήση, οποιαδήποτε απλουστευμένη διαδικασία για οχήματα που παράγονται σε μικρές σειρές θα πρέπει να περιορίζεται σε περιορισμένους αριθμούς οχημάτων· συνεπώς, είναι αναγκαίο να προσδιοριστεί με ακρίβεια η έννοια των μικρών σειρών από άποψη αριθμού παραγόμενων οχημάτων.

16. Είναι σημαντικό να καθοριστούν οι διατάξεις για την ατομική έγκριση των οχημάτων, ώστε να παρέχεται επαρκής ευελιξία στο πλαίσιο του συστήματος έγκρισης σε πολλά στάδια.

17. Ο κύριος στόχος της νομοθεσίας της Ένωσης για την έγκριση οχημάτων είναι να εξασφαλίζεται ότι τα νέα οχήματα, μηχανικά μέρη και χωριστές τεχνικές μονάδες που διατίθενται στην αγορά παρέχουν υψηλό επίπεδο ασφάλειας και περιβαλλοντικής προστασίας. Η επίτευξη του στόχου αυτού δεν πρέπει να παρεμποδίζεται με την εγκατάσταση ορισμένων μερών ή εξαρτημάτων μετά τη διάθεση του οχήματος στην αγορά ή τη θέση του σε κυκλοφορία. Συνεπώς, πρέπει να ληφθούν κατάλληλα μέτρα για να εξασφαλίζεται ότι, για την εγκατάσταση στα οχήματα μερών ή εξαρτημάτων που παρεμποδίζουν σημαντικά τη λειτουργία συστημάτων ουσιαστικής σημασίας για την ασφάλεια ή την περιβαλλοντική προστασία, απαιτείται προηγούμενος έλεγχος από εγκριτική αρχή πριν τα οχήματα αυτά προσφερθούν προς πώληση. Τα μέτρα αυτά θα πρέπει να συνίστανται σε τεχνικές διατάξεις σχετικά με τις απαιτήσεις προς τις οποίες πρέπει να συμμορφώνονται τα μέρη ή τα εξαρτήματα.

18. Τα εν λόγω μέτρα πρέπει να εφαρμόζονται μόνον σε περιορισμένο αριθμό μερών και εξαρτημάτων, ο κατάλογος των οποίων πρέπει να θεσπιστεί στην κατ' εξουσιοδότηση πράξη κατόπιν διαβούλευσης με τα ενδιαφερόμενα μέρη. Τα μέτρα αυτά θα πρέπει να εξασφαλίζουν ότι τα εν λόγω μέρη ή εξαρτήματα δεν παρεμποδίζουν την ασφάλεια ή την περιβαλλοντική προστασία του οχήματος, ενώ διασφαλίζουν παράλληλα, εφόσον είναι δυνατόν, τον ανταγωνισμό στη δευτερογενή αγορά.

19. Είναι σημαντικό να παρέχουν οι κατασκευαστές σχετικές πληροφορίες στους ιδιοκτήτες οχημάτων με σκοπό να αποφεύγεται η κακή χρήση των διατάξεων ασφάλειας.

20. Για να επιτραπεί στους κατασκευαστές μηχανικών μερών ή χωριστών τεχνικών μονάδων να υποβάλουν αίτηση για έγκριση τύπου ΕΕ για μηχανικά μέρη ή χωριστές τεχνικές μονάδες ή για αδειοδότηση, είναι επίσης σημαντικό οι εν λόγω κατασκευαστές να έχουν πρόσβαση σε ορισμένες πληροφορίες που παρέχονται μόνον από τον κατασκευαστή του οχήματος, όπως οι τεχνικές πληροφορίες, συμπεριλαμβανομένων των σχεδίων, που απαιτούνται για την παραγωγή εξαρτημάτων για τη δευτερογενή αγορά.

21. Η απεριόριστη πρόσβαση σε πληροφορίες επισκευής του οχήματος, μέσω τυποποιημένου μορφοτύπου που μπορεί να χρησιμοποιείται για την ανάκτηση τεχνικών πληροφοριών, και ο αποτελεσματικός ανταγωνισμός στην αγορά όσον αφορά τις υπηρεσίες παροχής πληροφοριών για την επισκευή και συντήρηση οχημάτων, είναι αναγκαίοι ώστε να βελτιωθεί η λειτουργία της εσωτερικής αγοράς, ιδίως όσον αφορά την ελεύθερη κυκλοφορία εμπορευμάτων, την ελευθερία εγκατάστασης και την ελευθερία παροχής υπηρεσιών. Μεγάλο μέρος των πληροφοριών αυτών συνδέεται με τα ενσωματωμένα συστήματα διάγνωσης (OBD) και τη διάδρασή τους με άλλα συστήματα οχημάτων. Ενδείκνυται να καθορισθούν τεχνικές προδιαγραφές που πρέπει να τηρούν οι δικτυακοί τόποι των κατασκευαστών, παράλληλα με στοχοθετημένα μέτρα ώστε να διασφαλίζεται η λογική πρόσβαση των μικρομεσαίων επιχειρήσεων (ΜΜΕ).

22. Τα κράτη μέλη πρέπει να θεσπίσουν κανόνες για τις επιβλητέες κυρώσεις σε περίπτωση παράβασης του παρόντος κανονισμού και να φροντίζουν για την εφαρμογή τους. Οι εν λόγω κυρώσεις πρέπει να είναι αποτελεσματικές, αναλογικές και αποτρεπτικές.

23. Πρέπει να δοθεί στην Επιτροπή η εξουσία να εγκρίνει κατ' εξουσιοδότηση πράξεις σύμφωνα με το άρθρο 290 της Συνθήκης όσον αφορά την οδική ασφάλεια (συμπεριλαμβανομένης της πέδησης), την επαγγελματική ασφάλεια και την περιβαλλοντική επίδοση, τις δοκιμές, την πρόσβαση σε πληροφορίες για την επισκευή και τη συντήρηση και τον ορισμό των τεχνικών υπηρεσιών και τα ειδικά εγκεκριμένα καθήκοντά τους, με σκοπό τη συμπλήρωση ή την τροποποίηση ορισμένων μη ουσιωδών στοιχείων του παρόντος κανονισμού.

24. Ορισμένα από τα θέματα που καλύπτει ο παρών κανονισμός απαιτούν ομοιόμορφες συνθήκες για την υλοποίηση στα κράτη μέλη, ούτως ώστε να διασφαλίζεται η σωστή λειτουργία της εσωτερικής αγοράς με τη διευκόλυνση της αμοιβαίας αναγνώρισης των διοικητικών αποφάσεων που λαμβάνονται στα διάφορα κράτη μέλη και η αποδοχή των εγγράφων που εκδίδουν οι κατασκευαστές οχημάτων, παρέχοντας, έτσι, στα ενδιαφερόμενα μέλη τη δυνατότητα να επωφελούνται ευκολότερα από την ενιαία αγορά. Συνεπώς, η Επιτροπή πρέπει να έχει την εξουσία να εγκρίνει εκτελεστικές πράξεις σύμφωνα με το άρθρο 291 της Συνθήκης ώστε να καθορίζει ενιαίους όρους για την εκτέλεση του παρόντος κανονισμού σε σχέση με τα εξής στοιχεία: τον κατάλογο πληροφοριών που παρέχονται κατά την υποβολή αίτηση για έγκριση τύπου, τις διαδικασίες έγκρισης τύπου, τα μοντέλα για συμπληρωματικές πινακίδες των κατασκευαστών, τα πιστοποιητικά έγκρισης τύπου ΕΕ, τον κατάλογο των εγκρίσεων τύπου που έχουν εκδοθεί, το σύστημα αρίθμησης για τις εγκρίσεις τύπου ΕΕ και τις διαδικασίες για τη διασφάλιση της συμμόρφωσης της παραγωγής.

25. Σύμφωνα με το άρθρο 291 της ΣΛΕΕ, οι κανόνες και οι γενικές αρχές που αφορούν τους μηχανισμούς για τον έλεγχο εκ μέρους των κρατών μελών της άσκησης των εκτελεστικών εξουσιών της Επιτροπής πρέπει να καθορίζονται εκ των προτέρων από κανονισμού που εγκρίνεται σύμφωνα με τη συνήθη νομοθετική διαδικασία. Εν αναμονή της έκδοσης του εν λόγω νέου κανονισμού, εξακολουθεί να ισχύει η απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, με την εξαίρεση της κανονιστικής διαδικασίας με έλεγχο, η οποία δεν εφαρμόζεται.

26. Κατά συνέπεια της εφαρμογής του νέου κανονιστικού συστήματος που θεσπίζει ο παρών κανονισμός, πρέπει να καταργηθούν η οδηγία 2003/37/ΕΚ και οι ακόλουθες οδηγίες: οδηγία 74/347/ΕΟΚ του Συμβουλίου, της 25ης Ιουνίου 1974, περί προσεγγίσεως των νομοθεσιών των κρατών μελών των αναφερομένων στο οπτικό πεδίο και στους υαλοκαθαριστήρες των γεωργικών ή δασικών ελκυστήρων με τροχούς[11] οδηγία 76/432/ΕΟΚ του Συμβουλίου, της 6ης Απριλίου 1976, περί προσεγγίσεως των νομοθεσιών των κρατών μελών των αναφερομένων στην πέδηση των γεωργικών ή δασικών ελκυστήρων με τροχούς[12], οδηγία 76/763/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καθίσματα συνοδού των γεωργικών ή δασικών ελκυστήρων με τροχούς[13], οδηγία 77/537/EOK του Συμβουλίου, της 28ης Ιουνίου 1977, περί προσεγγίσεως των νομοθεσιών των κρατών μελών των αναφερομένων στα μέτρα που πρέπει να ληφθούν κατά των εκπομπών μολυνόντων αερίων που προέρχονται από πετρελαιοκινητήρες προοριζομένους για την προώθηση των γεωργικών ή δασικών ελκυστήρων με τροχούς[14], οδηγία 78/764/ΕΟΚ του Συμβουλίου, της 25ης Ιουλίου 1978, περί προσεγγίσεως των νομοθεσιών των κρατών μελών των αναφερομένων στο κάθισμα του οδηγού των γεωργικών ή δασικών ελκυστήρων με τροχούς[15], οδηγία 80/720/EOK του Συμβουλίου, της 24ης Ιουνίου 1980, περί προσεγγίσεως των νομοθεσιών των κρατών μελών των αναφερομένων στο διαθέσιμο χώρο χειρισμού, στην ευχέρεια προσβάσεως στη θέση οδηγήσεως, καθώς και στις θύρες και στα παράθυρα των γεωργικών ή δασικών ελκυστήρων με τροχούς[16], οδηγία 86/297/ΕΟΚ του Συμβουλίου, της 26ης Μαΐου 1986, για την προσέγγιση των νομοθεσιών των κρατών μελών που αφορούν τους δυναμοδότες των τροχοφόρων γεωργικών και δασικών ελκυστήρων και τα συστήματα προστασίας τους[17], οδηγία 86/298/ΕΟΚ του Συμβουλίου, της 26ης Μαΐου 1986, για τις διατάξεις προστασίας, που είναι προσαρμοσμένες στο πίσω μέρος, σε περίπτωση ανατροπής των τροχοφόρων γεωργικών και δασικών ελκυστήρων σε μικρό μετατρόχιο[18], οδηγία 86/415/ΕΟΚ του Συμβουλίου, της 24ης Ιουλίου 1986, σχετικά με την εγκατάσταση, τοποθέτηση, λειτουργία και αναγνώριση των οργάνων χειρισμού των γεωργικών και δασικών ελκυστήρων με τροχούς[19], οδηγία 87/402/ΕΟΚ του Συμβουλίου, της 25ης Ιουνίου 1987, σχετικά με τα συστήματα προστασίας σε περίπτωση ανατροπής, τα οποία συναρμόζονται στο εμπρόσθιο μέρος των τροχοφόρων γεωργικών και δασικών ελκυστήρων με μικρό μετατρόχιο[20], οδηγία 2000/25/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2000, σχετικά με τα μέτρα που πρέπει να ληφθούν κατά των εκπομπών ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων, και για την τροποποίηση της οδηγίας 74/150/ΕΟΚ του Συμβουλίου[21] οδηγία 2009/57/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς[22], οδηγία 2009/58/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τις διατάξεις ρυμούλκησης και οπισθοπορείας των γεωργικών ή δασικών ελκυστήρων με τροχούς[23], οδηγία 2009/59/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τα κάτοπτρα οδήγησης των γεωργικών ή δασικών ελκυστήρων με τροχούς[24], οδηγία 2009/60/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τη μέγιστη εκ κατασκευής ταχύτητα και με τις εξέδρες φορτώσεως των γεωργικών ή δασικών ελκυστήρων με τροχούς[25] οδηγία 2009/61/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με την εγκατάσταση των διατάξεων φωτισμού και φωτεινής σηματοδοτήσεως των γεωργικών ή δασικών ελκυστήρων με τροχούς[26], οδηγία 2009/63/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, περί ορισμένων στοιχείων και χαρακτηριστικών των γεωργικών ή δασικών ελκυστήρων με τροχούς[27] οδηγία 2009/64/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με την εξουδετέρωση των ραδιοηλεκτρικών παρασίτων (ηλεκτρομαγνητική συμβατότητα) που προέρχονται από γεωργικούς ή δασικούς ελκυστήρες[28] οδηγία 2009/66/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με το σύστημα διευθύνσεως των γεωργικών ή δασικών ελκυστήρων με τροχούς[29], οδηγία 2009/68/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με την έγκριση τύπου των διατάξεων φωτισμού και φωτεινής σηματοδοτήσεως των γεωργικών δασικών ελκυστήρων με τροχούς[30], οδηγία 2009/75/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς (στατικές δοκιμές)[31], οδηγία 2009/76/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με το ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς[32], οδηγία 2009/144/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για ορισμένα στοιχεία και χαρακτηριστικά των γεωργικών και δασικών τροχοφόρων ελκυστήρων[33] (διαστάσεις και μάζες έλξης κτλ).

27. Είναι σημαντικό όλα τα ενδιαφερόμενα μέρη να προσδιορίσουν σαφή αντιστοίχηση μεταξύ του παρόντος κανονισμού και της οδηγίας 2006/42/ΕΚ για την ασφάλεια των μηχανημάτων[34], ώστε να καθορίζεται με σαφήνεια ποια απαίτηση πρέπει να πληροί κάθε συγκεκριμένο προϊόν,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

ΚΕΦΑΛΑΙΟ Ι ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ

Άρθρο 1Αντικείμενο

Ο παρών κανονισμός θεσπίζει τις διοικητικές και τεχνικές απαιτήσεις για την έγκριση τύπου ΕΕ για όλα τα νέα οχήματα που αναφέρονται στο άρθρο 2.

Ο παρών κανονισμός θεσπίζει επίσης τις απαιτήσεις για την πώληση και τη θέση σε κυκλοφορία των εξαρτημάτων και του εξοπλισμού που προορίζονται για τα οχήματα που εγκρίνονται σύμφωνα με τον παρόντα κανονισμό και για την απαγόρευση της πώλησης τους και της θέσης τους σε κυκλοφορίας.

Ο παρών κανονισμός δεν θίγει την εφαρμογή της οικείας νομοθεσίας της Ένωσης για την οδική ασφάλεια.

Άρθρο 2Πεδίο εφαρμογής

28. Ο παρών κανονισμός εφαρμόζεται στην έγκριση τύπου των οχημάτων που σχεδιάζονται και κατασκευάζονται σε ένα ή περισσότερα στάδια και προορίζονται, καθώς και των συστημάτων, μηχανικών μερών και χωριστών τεχνικών μονάδων που σχεδιάζονται και κατασκευάζονται για τα οχήματα αυτά.

Ο παρών κανονισμός εφαρμόζεται στα ακόλουθα:

α) ελκυστήρες (κατηγορίες T και C),

β) ρυμουλκούμενα (κατηγορία R),

γ) εναλλάξιμος ρυμουλκούμενος εξοπλισμός (κατηγορία S) και

δ) κινητά μηχανήματα (κατηγορία U).

29. Ο παρών κανονισμός δεν εφαρμόζεται σε εναλλάξιμα μηχανήματα τα οποία ανυψώνονται πλήρως από το έδαφος όταν το όχημα στο οποία είναι προσαρτημένα βρίσκεται σε οδική χρήση.

30. Για τα ακόλουθα οχήματα, ο κατασκευαστής μπορεί να επιλέξει να υποβάλει αίτηση για έγκριση τύπου βάσει του παρόντος κανονισμού ή για εθνική έγκριση τύπου:

α) κινητά μηχανήματα·

β) ρυμουλκούμενα και ρυμουλκούμενα εργαλεία, κατηγορίες R και S·

γ) στην περίπτωση επιμέρους έγκρισης, τα πρωτότυπα οχημάτων τα οποία χρησιμοποιούνται υπό την ευθύνη του κατασκευαστή για την εκτέλεση ειδικού προγράμματος δοκιμών και τα οποία έχουν σχεδιαστεί και κατασκευαστεί ειδικά για το σκοπό αυτό.

Άρθρο 3Ορισμοί

Για τους σκοπούς του παρόντος κανονισμού και των πράξεων του παραρτήματος Ι, ισχύουν, εκτός αντίθετων διατάξεών τους, οι εξής ορισμοί:

31. «έγκριση τύπου»: η διαδικασία με την οποία μια εγκριτική αρχή πιστοποιεί ότι ένας τύπος οχήματος, συστήματος, μηχανικού μέρους ή χωριστής τεχνικής μονάδας τηρεί τις σχετικές διοικητικές διατάξεις και τεχνικές απαιτήσεις·

32. «έγκριση τύπου πλήρους οχήματος»: η έγκριση τύπου με την οποία μια εγκριτική αρχή πιστοποιεί ότι ένα πλήρες όχημα πληροί τις σχετικές διοικητικές διατάξεις και τεχνικές απαιτήσεις·

33. «έγκριση τύπου συστήματος»: η έγκριση τύπου με την οποία μια εγκριτική αρχή πιστοποιεί ότι ένα σύστημα ενσωματωμένο σε ένα όχημα ειδικού τύπου πληροί τις σχετικές διοικητικές διατάξεις και τεχνικές απαιτήσεις·

34. «έγκριση τύπου μηχανικού μέρους»: η έγκριση τύπου με την οποία μια εγκριτική αρχή πιστοποιεί ότι ένα μηχανικό μέρος ανεξαρτήτως του οχήματος πληροί τις σχετικές διοικητικές διατάξεις και τεχνικές απαιτήσεις·

35. «έγκριση τύπου χωριστής τεχνικής μονάδας»: η έγκριση τύπου με την οποία μια εγκριτική αρχή πιστοποιεί ότι μια χωριστή τεχνική μονάδα που αφορά έναν ή περισσότερους ειδικούς τύπους οχημάτων πληροί τις σχετικές διοικητικές διατάξεις και τεχνικές απαιτήσεις·

36. «εθνική έγκριση τύπου»: διαδικασία έγκρισης τύπου που ορίζεται από την εθνική νομοθεσία ενός κράτους μέλους, και η οποία ισχύει μόνο στην επικράτεια του συγκεκριμένου κράτους μέλους·

37. «έγκριση τύπου ΕΕ»: η διαδικασία με την οποία μια εγκριτική αρχή πιστοποιεί ότι ένας τύπος οχήματος, συστήματος, μηχανικού μέρους ή χωριστής τεχνικής μονάδας πληροί τις σχετικές διοικητικές διατάξεις και τεχνικές απαιτήσεις του παρόντος κανονισμού·

38. «ελκυστήρας»: κάθε γεωργικό ή δασικό όχημα με κινητήρα, τροχούς ή ερπύστριες, που έχει τουλάχιστον δύο άξονες και είναι σχεδιασμένο για μέγιστη ταχύτητα ίση ή ανώτερη από 6 km/h, του οποίου η κύρια λειτουργία βασίζεται στην δύναμη έλξης και το οποίο έχει επινοηθεί ειδικά για να έλκει, να ωθεί, να φέρει και να θέτει σε λειτουργία εναλλάξιμο εξοπλισμό σχεδιασμένο για να εκτελεί γεωργικές ή δασικές εργασίες ή να έλκει γεωργικά ή δασικά ρυμουλκούμενα ή εξοπλισμό· μπορεί να προσαρμόζεται για να μεταφέρει φορτίο στο πλαίσιο γεωργικών ή δασικών εργασιών και/ή μπορεί να είναι εξοπλισμένο με μία ή περισσότερες θέσεις επιβάτη·

39. «ρυμουλκούμενο»: κάθε ρυμουλκούμενο γεωργικό ή δασικό όχημα που προορίζεται κυρίως να μεταφέρει φορτία και έχει σχεδιαστεί για να έλκεται από ελκυστήρα για γεωργικούς ή δασικούς σκοπούς και το όποιο δεν προορίζεται για την επεξεργασία υλικών [και εφόσον ο λόγος της τεχνικά αποδεκτής μεικτής μάζας προς τη μάζα κενού οχήματος είναι ίσος με ή μεγαλύτερος από 3,0·

40. «εναλλάξιμος ρυμουλκούμενος εξοπλισμός»: κάθε όχημα που χρησιμοποιείται στη γεωργία ή τη δασοκομία, το οποίο είναι σχεδιασμένο για να έλκεται από ελκυστήρα, το οποίο αλλάζει λειτουργίες σε αυτόν ή του προσθέτει λειτουργίες, που εμπεριέχει μόνιμα ένα εργαλείο ή είναι σχεδιασμένο για να επεξεργάζεται υλικά, το οποίο μπορεί να περιέχει πλατφόρμα φόρτωσης που έχει σχεδιαστεί και κατασκευαστεί για να δέχεται εργαλεία και διατάξεις που είναι αναγκαία για τους σκοπούς αυτούς και για να αποθηκεύει προσωρινά οποιοδήποτε υλικά παράγονται ή απαιτούνται κατά τις εργασίες και εφόσον ο λόγος της τεχνικά αποδεκτής μεικτής μάζας προς τη μάζα κενού οχήματος είναι κατώτερος από 3,0·

41. «κινητό μηχάνημα»: αυτοπροωθούμενο όχημα, με εξαίρεση τα μηχανήματα που είναι συναρμολογημένα σε πλαίσιο μηχανοκίνητου οχήματος, το οποίο έχει σχεδιαστεί και κατασκευαστεί ειδικά για να εκτελεί εργασίες και το οποίο, λόγω των χαρακτηριστικών κατασκευής του, δεν είναι κατάλληλο για τη μεταφορά επιβατών ή εμπορευμάτων·

42. «όχημα»: κάθε ελκυστήρας, ρυμουλκούμενο, εναλλάξιμος ρυμουλκούμενος εξοπλισμός ή κινητό μηχάνημα όπως ορίζεται στα σημεία 8, 9, 10 και 11·

43. «τύπος οχήματος»: οχήματα μιας συγκεκριμένης κατηγορίας τα οποία δεν διαφέρουν τουλάχιστον κατά τα ουσιώδη χαρακτηριστικά που καλύπτονται στο σημείο 41, ανεξάρτητα από το εάν ανήκουν σε διαφορετικές παραλλαγές και εκδόσεις όπως καθορίζονται στα σημεία 42 και 43·

44. «βασικό όχημα»: όχημα το χρησιμοποιείται κατά το αρχικό στάδιο μιας διαδικασίας έγκρισης τύπου σε πολλαπλά στάδια·

45. «ημιτελές όχημα»: όχημα το οποίο πρέπει να υποβληθεί σε ένα τουλάχιστον περαιτέρω στάδιο ολοκλήρωσης προκειμένου να πληροί τις σχετικές τεχνικές απαιτήσεις του παρόντος κανονισμού·

46. «ολοκληρωμένο όχημα»: όχημα το οποίο προκύπτει από τη διαδικασία έγκρισης τύπου πολλαπλών σταδίων και το οποίο πληροί τις σχετικές τεχνικές απαιτήσεις του παρόντος κανονισμού·

47. «πλήρες όχημα»: όχημα το οποίο δεν χρειάζεται να ολοκληρωθεί ώστε να πληροί τις σχετικές τεχνικές απαιτήσεις του παρόντος κανονισμού·

48. «όχημα τέλους σειράς»: όχημα το οποίο αποτελεί μέρος αποθέματος και το οποίο δεν μπορεί να λάβει άδεια κυκλοφορίας ή να πωληθεί ή να τεθεί σε κυκλοφορία επειδή άρχισαν να ισχύουν νέες τεχνικές απαιτήσεις για τις οποίες δεν έχει εγκριθεί·

49. «σύστημα»: σύνολο διατάξεων που συνδυάζονται για να επιτελέσουν μία ή περισσότερες ειδικές λειτουργίες σε ένα όχημα και το οποίο υπόκειται στις διατάξεις οποιασδήποτε από τις κανονιστικές πράξεις·

50. «μηχανικό μέρος»: διάταξη η οποία υπόκειται στις απαιτήσεις κανονιστικής πράξης και προορίζεται να αποτελέσει μέρος ενός οχήματος και η οποία μπορεί να λάβει έγκριση τύπου ανεξάρτητα από το όχημα όταν η κανονιστική πράξη το προβλέπει ρητά·

51. «χωριστή τεχνική μονάδα»: διάταξη η οποία υπόκειται στις απαιτήσεις κανονιστικής πράξης, και προορίζεται να αποτελέσει μέρος οχήματος και η οποία μπορεί να λάβει χωριστή έγκριση τύπου αλλά μόνο σε σχέση προς έναν ή περισσότερους συγκεκριμένους τύπους οχημάτων, όταν η κανονιστική πράξη το προβλέπει ρητά·

52. «αυθεντικά μέρη ή εξαρτήματα»: μέρη ή εξαρτήματα τα οποία κατασκευάζονται σύμφωνα με τις προδιαγραφές και τα πρότυπα παραγωγής που ορίζει ο κατασκευαστής του οχήματος για την παραγωγή μερών ή εξαρτημάτων για τη συναρμολόγηση του συγκεκριμένου οχήματος, συμπεριλαμβανομένων των μερών και των εξαρτημάτων που κατασκευάζονται στην ίδια γραμμή παραγωγής με αυτά τα μέρη ή εξαρτήματα και, έως του περί του αντιθέτου απόδειξη, τα μέρη ή τα εξαρτήματα για τα οποία ο κατασκευαστής πιστοποιεί ότι τα μέρη ή τα εξαρτήματα αντιστοιχούν στην ποιότητα των μηχανικών μερών που χρησιμοποιήθηκαν για τη συναρμολόγηση του συγκεκριμένου οχήματος και έχουν κατασκευαστεί σύμφωνα με τις προδιαγραφές και τα πρότυπα παραγωγής του κατασκευαστή του οχήματος·

53. «κατασκευαστής»: το πρόσωπο ή ο οργανισμός το οποίο είναι υπεύθυνος έναντι της εγκριτικής αρχής για όλα τα θέματα που αφορούν τη διαδικασία έγκρισης τύπου ή αδειοδότησης και για τη διασφάλιση της συμμόρφωσης της παραγωγής, ανεξαρτήτως του εάν το πρόσωπο αυτό ή ο οργανισμός αυτός συμμετέχει απευθείας σε όλα τα στάδια της κατασκευής ενός οχήματος, συστήματος, μηχανικού μέρους ή χωριστής τεχνικής μονάδας·

54. «εντολοδόχος του κατασκευαστή»: οποιοδήποτε φυσικό ή νομικό πρόσωπο εγκατεστημένο στην Ένωση, δεόντως εξουσιοδοτημένο από τον κατασκευαστή ώστε να τον εκπροσωπεί ενώπιον της εγκριτικής αρχής και να ενεργεί για λογαριασμό του, για τα ζητήματα που καλύπτει ο παρών κανονισμός·

55. «εγκριτική αρχή»: η αρχή κράτους μέλους η οποία έχει θεσπιστεί ή οριστεί από το κράτος μέλος και έχει κοινοποιηθεί στην Επιτροπή από το κράτος μέλος σύμφωνα με το άρθρο 5, η οποία είναι αρμόδια για όλες τις πτυχές της έγκρισης τύπου ενός οχήματος, συστήματος, μηχανικού μέρους ή χωριστής τεχνικής μονάδας ή για την επιμέρους έγκριση ενός οχήματος, για τη διαδικασία αδειοδότησης, για την έκδοση και, εφόσον είναι σκόπιμο, την ανάκληση πιστοποιητικών έγκρισης, για τη λειτουργία ως σημείο επαφής με τις εγκριτικές αρχές των άλλων κρατών μελών, για να διορίζει τις τεχνικές υπηρεσίες και να διασφαλίζει ότι ο κατασκευαστής πληροί τις υποχρεώσεις του όσον αφορά τη συμμόρφωση της παραγωγής·

56. «τεχνική υπηρεσία»: οργανισμός ή φορέας ο οποίος ορίζεται από την εγκριτική αρχή κράτους μέλους ως εργαστήριο δοκιμών για τη διεξαγωγή δοκιμών, ή ως φορέας αξιολόγησης της συμμόρφωσης για τη διεξαγωγή των αρχικών αξιολογήσεων και λοιπών δοκιμών ή επιθεωρήσεων εξ ονόματος της εγκριτικής αρχής·

57. «αυτόματοι έλεγχοι»: η εκτέλεση δοκιμών στις εγκαταστάσεις του κατασκευαστή, η καταχώριση των αποτελεσμάτων των δοκιμών και η υποβολή έκθεσης που περιλαμβάνει τα συμπεράσματα στην εγκριτική αρχή εκ μέρους του κατασκευαστή ο οποίος έχει οριστεί ως τεχνική υπηρεσία για την αξιολόγηση της συμμόρφωσης με ορισμένες απαιτήσεις·

58. «μέθοδος εικονικής δοκιμής»: οι προσομοιώσεις σε ηλεκτρονικό υπολογιστή, συμπεριλαμβανομένων υπολογισμών, οι οποίες αποδεικνύουν ότι ένα όχημα, σύστημα, μηχανικό μέρος ή χωριστή τεχνική μονάδα πληρούν τις τεχνικές απαιτήσεις μιας κανονιστικής πράξης και χωρίς να απαιτείται η χρήση πραγματικού οχήματος, συστήματος μηχανικού μέρους ή χωριστής τεχνικής μονάδας·

59. «πιστοποιητικό έγκρισης τύπου»: το έγγραφο με το οποίο η εγκριτική αρχή πιστοποιεί επισήμως την έγκριση ενός τύπου οχήματος, συστήματος, μηχανικού μέρους ή χωριστής τεχνικής μονάδας·

60. «πιστοποιητικό έγκρισης τύπου ΕΕ»: πιστοποιητικό που βασίζεται στο υπόδειγμα που παρατίθεται στον παρόντα κανονισμό ή το έντυπο κοινοποίησης που παρατίθεται στους σχετικούς ισοδύναμους κανονισμούς της ΟΕΕ/ΟΗΕ ή των κωδικών του ΟΟΣΑ που παρατίθενται στο παράρτημα Ι·

61. «πιστοποιητικό επιμέρους έγκρισης»: το έγγραφο με το οποίο η εγκριτική αρχή πιστοποιεί επισήμως την έγκριση συγκεκριμένου οχήματος·

62. «πιστοποιητικό συμμόρφωσης»: το έγγραφο, το όποιο βασίζεται στο υπόδειγμα που παρατίθεται στον παρόντα κανονισμό και εκδίδεται από τον κατασκευαστή, το οποίο πιστοποιεί ότι κατά τη στιγμή της παραγωγής του, το όχημα που ανήκει στη σειρά του τύπου που εγκρίνεται βάσει του παρόντος κανονισμού αντιστοιχούσε στον τύπο που εγκρίνεται στην έγκριση τύπου και συμμορφώνεται με τις κανονιστικές απαιτήσεις που παρατίθενται σε αυτήν·

63. «σύστημα διάγνωσης επί του οχήματος» ή «σύστημα OBD»: σύστημα για τον έλεγχο των εκπομπών, το οποίο έχει την ικανότητα να εντοπίζει το πιθανό σημείο δυσλειτουργίας μέσω κωδικών βλάβης καταχωρημένων σε μνήμη υπολογιστή·

64. «πληροφορίες επισκευής και συντήρησης του οχήματος»: όλες οι πληροφορίες που απαιτούνται για τη διάγνωση, τη συντήρηση, την τεχνική επιθεώρηση, την περιοδική παρακολούθηση, την επισκευή, τον επαναπρογραμματισμό ή την επαναφορά του οχήματος στην αρχική κατάσταση και τις οποίες παρέχουν οι κατασκευαστές στους εξουσιοδοτημένους πωλητές και συνεργεία επισκευής, συμπεριλαμβανομένων όλων των επακόλουθων τροποποιήσεων και παραρτημάτων των πληροφοριών αυτών·

65. «ανεξάρτητοι φορείς»: οι επιχειρήσεις εκτός των εξουσιοδοτημένων πωλητών και συνεργείων επισκευής οι οποίες συμμετέχουν άμεσα ή έμμεσα στην επισκευή και στη συντήρηση μηχανοκίνητων οχημάτων, και ιδίως επισκευαστές, κατασκευαστές ή διανομείς εξοπλισμού ή εργαλείων επισκευής, ανταλλακτικών, εκδότες τεχνικών εντύπων, λέσχες αυτοκινήτου, φορείς παροχής οδικής βοήθειας, φορείς που παρέχουν υπηρεσίες τεχνικής επιθεώρησης και δοκιμής και φορείς που παρέχουν υπηρεσίες κατάρτισης στους επισκευαστές, οι κατασκευαστές και οι επισκευαστές εξοπλισμού των οχημάτων εναλλακτικών καυσίμων·

66. «νέο όχημα»: ένα όχημα το οποίο:

α) δεν έχει ταξινομηθεί ποτέ κατά το παρελθόν, ή

β) είναι ταξινομημένο για λιγότερο από έξι μήνες τη στιγμή της υποβολής αίτησης για επιμέρους έγκριση·

67. «ταξινόμηση»: το όχημα, ύστερα από ταυτοποίηση, έλαβε την διοικητική έγκριση για να τεθεί σε κυκλοφορία στους δρόμους, μόνιμα, προσωρινά ή για μικρό χρονικό διάστημα και εκδόθηκε αριθμός κυκλοφορίας·

68. «διάθεση στην αγορά»: διάθεση ενός οχήματος για πρώτη φορά στην Ένωση με σκοπό τη διανομή ή τη χρήση, είτε επί αμοιβή είτε δωρεάν·

69. «θέση σε κυκλοφορία»: η πρώτη χρήση ενός οχήματος που καλύπτεται από τον παρόντα κανονισμό, για τον σκοπό για τον οποίο προορίζεται, εντός της Ένωσης·

70. «πώληση»: πώληση από τον κατασκευαστή του οχήματος στον πωλητή λιανικής ή πώληση στον τελικό χρήστη·

71. «τύπος οχήματος»: οχήματα της ίδιας κατηγορίας τα οποία δεν διαφέρουν ως προς τουλάχιστον τα εξής ουσιώδη στοιχεία:

72. κατασκευαστής·

73. προσδιορισμός του τύπου από τον κατασκευαστή·

74. βασικά χαρακτηριστικά κατασκευής και σχεδιασμού·

75. πλαίσιο κεντρικής δοκού/πλαίσιο με πλευρικά μέρη/αρθρωτό πλαίσιο (εμφανείς και θεμελιώδεις διαφορές)·

76. για την κατηγορία Τ: άξονες (αριθμός) ή, για την κατηγορία C: άξονες/μετατρόχια (αριθμός)·

και, μόνον για ελκυστήρες:

- κινητήρας (εσωτερικής καύσης/ηλεκτρικός/υβριδικός)·

- «παραλλαγή»: οχήματα του ίδιου τύπου τα οποία δεν διαφέρουν ως προς τουλάχιστον τα εξής βασικά στοιχεία:

α) Για ελκυστήρες:

- κινητήρας,

- αρχή λειτουργίας,

- αριθμός και διάταξη των κυλίνδρων,

- διαφορά ισχύος έως 30% (η υψηλότερη ισχύς είναι όχι μεγαλύτερη από 1,3 φορές τη χαμηλότερη),

- διαφορά κυβισμού έως 20 % (ο υψηλότερος κυβισμός είναι όχι μεγαλύτερος από1,2 φορές τον χαμηλότερο),

- κινητήριοι άξονες (αριθμός, θέση, ζεύξη),

- διευθυντήριοι άξονες (αριθμός και θέση),

- διαφορά μέγιστης μάζα εμφόρτου όχι μεγαλύτερη από 10 %,

- είδος μετάδοσης της κίνησης,

- δομή προστασίας από ανατροπή,

- πεδούμενοι άξονες (αριθμός),

β) για ρυμουλκούμενα ή ρυμουλκούμενο εξοπλισμό:

- διευθυντήριοι άξονες (αριθμός, θέση, ζεύξη)

- διαφορά μέγιστης μάζα εμφόρτου όχι μεγαλύτερη από 10 %,

- πεδούμενοι άξονες (αριθμός),

- «έκδοση μιας παραλλαγής»: οχήματα που αποτελούνται από συνδυασμό στοιχείων τα οποία περιλαμβάνονται στο φάκελο έγκρισης τύπου.

Άρθρο 4 Κατηγορίες οχήματος

Για τους σκοπούς του παρόντος κανονισμού ισχύουν οι ακόλουθες κατηγορίες:

77. η «κατηγορία Τ» περιλαμβάνει όλους τους τροχοφόρους ελκυστήρες·

78. η «κατηγορία Τ1» περιλαμβάνει τους τροχοφόρους ελκυστήρες οι οποίοι έχουν σχεδιαστεί για μέγιστη ταχύτητα όχι μεγαλύτερη από 40 km/h, με ελάχιστο πλάτος μετατροχίου για τον πλησιέστερο προς τον οδηγό άξονα όχι μικρότερο από 1 150 mm, με μάζα χωρίς φορτίο, σε κατάσταση λειτουργίας, ανώτερη από 600 kg, και με ελάχιστη απόσταση από το έδαφος όχι μεγαλύτερη από 1 000 mm·

79. η «κατηγορία Τ3» περιλαμβάνει τους ελκυστήρες με ελάχιστον πλάτος μετατροχίου όχι μικρότερο από 1 150 mm, με μάζα χωρίς φορτίο, σε κατάσταση λειτουργίας, ανώτερη από 600 kg, και με απόσταση από το έδαφος όχι μεγαλύτερη από 600 mm και με μέγιστη ταχύτητα σχεδιαστικά που δεν υπερβαίνει τα 40 km/h, εκτός εάν ο ύψος του κέντρου βάρους του ελκυστήρα (σε σχέση με το έδαφος) δια του μέσου ελάχιστου μετατροχίου για κάθε άξονα υπερβαίνει το 0,90, οπότε η μέγιστη ταχύτητα για την οποία έχει σχεδιαστεί περιορίζεται στα 30 km/h·

80. η «κατηγορία Τ3» περιλαμβάνει τροχοφόρους ελκυστήρες, οι οποίοι έχουν σχεδιαστεί για μέγιστη ταχύτατα που δεν υπερβαίνει τα 40 km/h, και με μάζα χωρίς φορτίο, σε κατάσταση λειτουργίας, που δεν υπερβαίνει τα 600 kg·

81. η «κατηγορία Τ4» περιλαμβάνει τροχοφόρους ελκυστήρες ειδικής χρήσης οι οποίοι έχουν σχεδιαστεί για ταχύτατα που δεν υπερβαίνει τα 40 km/h·

82. η «κατηγορία Τ4.1» (ελκυστήρες με μεγάλη ελάχιστη απόσταση από το έδαφος) περιλαμβάνει ελκυστήρες που έχουν σχεδιαστεί για υψηλές καλλιέργειες, όπως η αμπελοκαλλιέργεια.. Χαρακτηρίζονται από ανυψωμένο πλαίσιο ή τμήμα πλαισίου που τους δίνει τη δυνατότητα να κινούνται παράλληλα με τις σειρές καλλιέργειας με τους τροχούς δεξιά και αριστερά από τη μία και την άλλη πλευρά μιας ή περισσότερων σειρών. Προορίζονται να φέρουν ή να κινούν τα εργαλεία που συνήθως είναι τοποθετημένα μπροστά, μεταξύ των αξόνων, πίσω ή επάνω σε εξέδρα. Όταν ο ελκυστήρας είναι σε θέση εργασίας, η ελάχιστη απόσταση από το έδαφος κάθετα στις σειρές καλλιέργειας υπερβαίνει τα 1000 mm. Όταν το ύψος του κέντρου βάρους του ελκυστήρα, μετρούμενο από το έδαφος και με χρήση των κανονικών ελαστικών, διαιρούμενο δια του μέσου όρου των ελάχιστων μετατροχίων του συνόλου των αξόνων είναι μεγαλύτερη από 0,90, η μέγιστη σχεδιαστική ταχύτητα δεν υπερβαίνει τα 30 km/h·

83. η «κατηγορία Τ4.2» (ελκυστήρες μεγάλου πλάτους) περιλαμβάνει ελκυστήρες που χαρακτηρίζονται από τις μεγάλες διαστάσεις τους και προορίζονται κυρίως για εργασίες σε μεγάλες εκτάσεις γεωργικής γης·

84. η «κατηγορία Τ4.3» (ελκυστήρες μικρής ελάχιστης απόστασης από το έδαφος) περιλαμβάνει ελκυστήρες με τέσσερις κινητήριους τροχούς, ο εναλλάξιμος εξοπλισμός των οποίων προορίζεται για γεωργικές ή δασικές εργασίες, που χαρακτηρίζονται από ένα φέρον πλαίσιο, εξοπλισμένοι με μία ή περισσότερες διατάξεις λήψεως ισχύος, και με τεχνικώς αποδεκτή μάζα που δεν υπερβαίνει τους 10 τόνους και των οποίων η σχέση μεταξύ της μάζας αυτής και της μέγιστης μάζας χωρίς φορτίο σε κατάσταση λειτουργίας είναι μικρότερη από 2,5, το δε κέντρο βάρους [βλ. υποσημείωση 38], μετρούμενο από το έδαφος και με κανονικά ελαστικά επίσωτρα, είναι μικρότερο από 850 mm·

85. η «κατηγορία Τ5» περιλαμβάνει τροχοφόρους ελκυστήρες οι οποίοι έχουν σχεδιαστεί για ταχύτητα όχι μεγαλύτερη από 40 km/h·

86. «κατηγορία C» περιλαμβάνει ερπυστριοφόρους ελκυστήρες, των οποίων η κίνηση εξασφαλίζεται με ερπύστριες ή με συνδυασμό τροχών και ερπυστριών, με υποκατηγορίες που ορίζονται κατ' αναλογία προς την κατηγορία Τ·

87. η «κατηγορία R» περιλαμβάνει τα ρυμουλκούμενα · κάθε κατηγορία ρυμουλκουμένων που περιγράφεται στα σημεία 12 έως 15 περιλαμβάνει επίσης έναν δείκτη «α» ή «β», ανάλογα με την ταχύτητα για την οποία έχει σχεδιαστεί·

88. α) «α» για ρυμουλκούμενα που έχουν σχεδιαστεί για μέγιστη ταχύτητα που δεν υπερβαίνει τα 40 km/h

89. β) «β» για ρυμουλκούμενα που έχουν σχεδιαστεί για μέγιστη ταχύτητα που δεν υπερβαίνει από 40 km/h·

90. η «κατηγορία R1» περιλαμβάνει τα ρυμουλκούμενα, των οποίων το άθροισμα των τεχνικώς αποδεκτών μαζών ανά άξονα που δεν υπερβαίνει τα 1500 kg·

91. η «κατηγορία R2» περιλαμβάνει τα ρυμουλκούμενα, των οποίων το άθροισμα των τεχνικώς αποδεκτών μαζών ανά άξονα είναι πάνω από 1 500 kg και δεν υπερβαίνει τα 3500 kg·

92. η «κατηγορία R3» περιλαμβάνει τα ρυμουλκούμενα, των οποίων το άθροισμα των τεχνικώς αποδεκτών μαζών ανά άξονα είναι μεγαλύτερο από 3 500 kg και δεν υπερβαίνει τα 21000 kg·

93. η «κατηγορία R4» περιλαμβάνει τα ρυμουλκούμενα, των οποίων το άθροισμα των τεχνικώς αποδεκτών μαζών ανά άξονα είναι μεγαλύτερο από 21000 kg·

94. η «κατηγορία S» περιλαμβάνει τα εναλλάξιμα ρυμουλκούμενα μηχανήματα.

Κάθε κατηγορία εναλλάξιμων ρυμουλκούμενων μηχανημάτων περιλαμβάνει επίσης έναν δείκτη «α» ή «β», ανάλογα με την ταχύτητα για την οποία έχει σχεδιαστεί·

- «α» για τα εναλλάξιμα ρυμουλκούμενα μηχανήματα που έχουν σχεδιαστεί για μέγιστη ταχύτητα μικρότερη από ή ίση με 40 km/h·

- «β» για ρυμουλκούμενα που έχουν σχεδιαστεί για μέγιστη ταχύτητα μεγαλύτερη από 40 km/h·

- η «κατηγορία S1» περιλαμβάνει τα εναλλάξιμα ρυμουλκούμενα μηχανήματα, των οποίων το άθροισμα των τεχνικώς αποδεκτών μαζών ανά άξονα δεν υπερβαίνει τα 3500 kg.·

- η «κατηγορία S2» περιλαμβάνει τα εναλλάξιμα ρυμουλκούμενα μηχανήματα, των οποίων το άθροισμα των τεχνικώς αποδεκτών μαζών ανά άξονα είναι μεγαλύτερο από 3500 kg.·

- η «κατηγορία U» περιλαμβάνει τα μηχανήματα όπως ορίζονται στην οδηγία 2006/42/ΕΚ, τα οποία είναι αυτοπροωθούμενα και προορίζονται για γεωργική ή δασική χρήση.

4.

ΚΕΦΑΛΑΙΟ ΙΙ ΓΕΝΙΚΕΣ ΥΠΟΧΡΕΩΣΕΙΣ

Άρθρο 5Οι εθνικές ρυθμιστικές αρχές (ΕΡΑ)

95. Τα κράτη μέλη συγκροτούν και διορίζουν τις αρχές που είναι αρμόδιες για θέματα έγκρισης, και γνωστοποιούν στην Επιτροπή τη συγκρότηση και το διορισμό τους σύμφωνα με το άρθρο 53.

Η πράξη γνωστοποίησης των εγκριτικών αρχών περιλαμβάνει την επωνυμία τους, τη διεύθυνση, συμπεριλαμβανομένης της ηλεκτρονικής διεύθυνσης, και τον τομέα αρμοδιότητάς τους.

96. Οι εγκριτικές αρχές μεριμνούν ώστε οι κατασκευαστές που ζητούν έγκριση να συμμορφώνονται προς τις υποχρεώσεις τους δυνάμει του παρόντος κανονισμού

97. Οι εγκριτικές αρχές εγκρίνουν μόνον τα οχήματα, συστήματα, μηχανικά μέρη ή χωριστές τεχνικές μονάδες που πληρούν τις απαιτήσεις του παρόντος κανονισμού.

98. Οι εγκριτικές αρχές χορηγούν άδεια κυκλοφορίας ή επιτρέπουν την πώληση ή τη θέση σε κυκλοφορία μόνον των οχημάτων, μηχανικών μερών ή χωριστών τεχνικών μονάδων που πληρούν τις απαιτήσεις του παρόντος κανονισμού. Οι εγκριτικές αρχές δεν απαγορεύουν, δεν περιορίζουν ούτε εμποδίζουν την έκδοση άδειας κυκλοφορίας, την πώληση, τη θέση σε κυκλοφορία ή την κυκλοφορία στο οδικό δίκτυο των οχημάτων, μηχανικών μερών ή χωριστών τεχνικών μονάδων για λόγους που σχετίζονται με πτυχές της κατασκευής και της λειτουργίας τους οι οποίες καλύπτονται από τον παρόντα κανονισμό, εφόσον αυτά πληρούν της απαιτήσεις της παρούσας οδηγίας.

Άρθρο 6 Γενικές υποχρεώσεις των κατασκευαστών

99. Ο κατασκευαστής είναι υπεύθυνος έναντι της εγκριτικής αρχής για όλες τις πτυχές της διαδικασίας έγκρισης και για την εξασφάλιση της συμμόρφωσης της παραγωγής, είτε ο κατασκευαστής εμπλέκεται απευθείας σε όλα τα στάδια κατασκευής ενός οχήματος, συστήματος, μηχανικού μέρους ή χωριστής τεχνικής μονάδας είτε όχι.

100. Στην περίπτωση έγκρισης τύπου σε πολλαπλά στάδια, κάθε κατασκευαστής είναι υπεύθυνος για την έγκριση και τη συμμόρφωση της παραγωγής των συστημάτων, μηχανικών μερών ή χωριστών τεχνικών μονάδων που προστίθενται στο στάδιο ολοκλήρωσης του οχήματος το οποίο διεκπεραιώνει ο κατασκευαστής. Ο κατασκευαστής που τροποποιεί μηχανικά μέρη ή συστήματα τα οποία έχουν ήδη εγκριθεί σε προηγούμενα στάδια, είναι υπεύθυνος για την έγκριση και τη συμμόρφωση της παραγωγής των εν λόγω μηχανικών μερών και συστημάτων.

101. Ο κατασκευαστής ο οποίος τροποποιεί το ημιτελές όχημα με τρόπο που οδηγεί σε ταξινόμηση σε διαφορετική κατηγορία οχήματος με συνέπεια να αλλάξουν οι νομικές απαιτήσεις που έχουν ήδη αξιολογηθεί σε προηγούμενο στάδιο έγκρισης είναι επίσης υπεύθυνος για τη συμμόρφωση με τις εν λόγω απαιτήσεις.

102. Για τους σκοπούς του παρόντος κανονισμού, ο κατασκευαστής, εφόσον είναι εγκατεστημένος εκτός Κοινότητας, διορίζει έναν μόνον αντιπρόσωπο εγκατεστημένο εντός της Κοινότητας για να τον αντιπροσωπεύει ενώπιον της εγκριτικής αρχής.

Οι αναφορές στον κατασκευαστή θα θεωρείται ότι αφορούν είτε τον κατασκευαστή είτε τον εν λόγω αντιπρόσωπο.

ΚΕΦΑΛΑΙΟ ΙΙΙΟΥΣΙΑΣΤΙΚΕΣ ΑΠΑΙΤΗΣΕΙΣ

Άρθρο 7Απαιτήσεις οδικής ασφάλειας

103. Οι κατασκευαστές εξασφαλίζουν ότι τα οχήματα σχεδιάζονται, κατασκευάζονται και συναρμολογούνται έτσι ώστε να ελαχιστοποιείται ο κίνδυνος τραυματισμού των επιβατών και των λοιπών χρηστών του οδικού δικτύου.

104. Οι κατασκευαστές εξασφαλίζουν ότι τα οχήματα, τα μηχανικά μέρη και οι χωριστές τεχνικές μονάδες πληρούν τις σχετικές απαιτήσεις που ορίζονται στον παρόντα κανονισμό, συμπεριλαμβανομένων των απαιτήσεων σχετικά με:

α) την κατασκευαστική ακεραιότητα του οχήματος·

β) τα συστήματα υποβοήθησης του οδηγού για τον έλεγχο του οχήματος, συμπεριλαμβανομένων των συστημάτων διεύθυνσης, πέδησης και ηλεκτρονικού ελέγχου ευστάθειας·

γ) τα συστήματα που παρέχουν στον οδηγό ορατότητα και πληροφορίες για την κατάσταση του οχήματος και της περιοχής γύρω από το όχημα, συμπεριλαμβανομένων των υαλοπινάκων, των καθρεπτών και των συστημάτων πληροφόρησης του οδηγού·

δ) τα συστήματα φωτισμού του οχήματος·

ε) τα συστήματα προστασίας των επιβατών, όπως, μεταξύ άλλων, την εσωτερική διαρρύθμιση, τα μαξιλάρια, τις ζώνες ασφάλειας, τις πόρτες του οχήματος

στ) το εξωτερικό και τα εξαρτήματα του οχήματος·

ζ) την ηλεκτρομαγνητική συμβατότητα·

η) τα όργανα ηχητικής προειδοποίησης·

θ) τα συστήματα θέρμανσης·

ι) τις συσκευές προστασίας από μη εγκεκριμένη χρήση·

ια) τα συστήματα ταυτοποίησης του οχήματος·

ιβ) τις μάζες και τις διαστάσεις·

ιγ) την ηλεκτρική ασφάλεια·

ιδ) τη δομή οπίσθιας προστασίας·

ιε) την πλευρική προστασία

ιστ) τις εξέδρες φόρτωσης·

ιζ) τις διατάξεις ζεύξης και οπισθοπορείας

ιη) τα χειριστήρια·

ιθ) τα ελαστικά

κ) οι λασπωτήρες.

105. Οι απαιτήσεις που αναφέρονται στις παραγράφους 1 και 2 εφαρμόζονται στα οχήματα, τα συστήματα, τα μηχανικά μέρη και τις χωριστές τεχνικές μονάδες που προορίζονται για τα οχήματα αυτά, εφόσον δηλώνονται ως εφαρμοστέες στη σχετική κατηγορία οχήματος που παρατίθεται στο άρθρο 4.

106. Η Επιτροπή εξουσιοδοτείται να εγκρίνει, σύμφωνα με το άρθρο 57, κατ' εξουσιοδότηση πράξη η οποία θα καθορίζει τις αναλυτικές τεχνικές απαιτήσεις, συμπεριλαμβανομένων τω διαδικασιών δοκιμής και των οριακών τιμών, όπου ισχύει, για θέματα που παρατίθενται στην παράγραφο 2 ώστε να διασφαλίζεται η επίτευξη υψηλού επιπέδου οδικής ασφάλειας.

Άρθρο 8 Απαιτήσεις εργασιακής ασφάλειας

107. Οι κατασκευαστές εξασφαλίζουν ότι τα οχήματα σχεδιάζονται, κατασκευάζονται και συναρμολογούνται έτσι ώστε να ελαχιστοποιείται ο κίνδυνος τραυματισμού των προσώπων που εργάζονται πάνω στο όχημα ή με αυτό.

108. Οι κατασκευαστές εξασφαλίζουν ότι τα οχήματα, τα μηχανικά μέρη και οι χωριστές τεχνικές μονάδες πληρούν τις σχετικές απαιτήσεις που ορίζονται στον παρόντα κανονισμό, συμπεριλαμβανομένων των απαιτήσεων σχετικά με τα εξής:

α) συστήματα προστασίας κατά των κινδύνων ανατροπής (στο εξής ROPS)·

β) συστήματα προστασίας κατά της πτώσης αντικειμένων (στο εξής FOPS)·

γ) καθίσματα επιβατών·

δ) εσωτερικές ηχοστάθμες·

ε) κάθισμα οδηγού·

στ) χώρος χειρισμού και πρόσβαση στη θέση οδήγησης·

ζ) διατάξεις λήψης ισχύος·

η) προστασία των κινητήριων στοιχείων·

θ) σημεία αγκύρωσης ζωνών ασφάλειας·

ι) ζώνες ασφάλειας·

ια) προστασία του οδηγού από τη διείσδυση αντικειμένων (στο εξής OPS)·

ιβ) προστασία του οδηγού από επικίνδυνες ουσίες·

ιγ) εγχειρίδιο του χειριστή.

109. Οι απαιτήσεις που αναφέρονται στις παραγράφους 1 και 2 εφαρμόζονται στα οχήματα, τα συστήματα, τα μηχανικά μέρη και τις χωριστές τεχνικές μονάδες που προορίζονται για τα οχήματα αυτά, εφόσον δηλώνονται ως εφαρμοστέες στη σχετική κατηγορία οχήματος στον παρόντα κανονισμό.

110. Η Επιτροπή εξουσιοδοτείται να εγκρίνει, σύμφωνα με το άρθρο 57, κατ' εξουσιοδότηση πράξη η οποία θα καθορίζει τις αναλυτικές τεχνικές απαιτήσεις, συμπεριλαμβανομένων τω διαδικασιών δοκιμής και των οριακών τιμών, όπου ισχύει, για θέματα που παρατίθενται στην παράγραφο 2 ώστε να διασφαλίζεται η επίτευξη υψηλού επιπέδου οδικής ασφάλειας.

Άρθρο 9 Απαιτήσεις περιβαλλοντικής επίδοσης

111. Οι κατασκευαστές διασφαλίζουν ότι τα οχήματα έχουν σχεδιαστεί, κατασκευαστεί και συναρμολογηθεί για να ελαχιστοποιούν τον αντίκτυπο στο περιβάλλον.

112. Οι κατασκευαστές εξασφαλίζουν ότι τα οχήματα, τα μηχανικά μέρη και οι χωριστές τεχνικές μονάδες πληρούν τις σχετικές απαιτήσεις που ορίζονται στον παρόντα κανονισμό, συμπεριλαμβανομένων των απαιτήσεων σχετικά με τα εξής:

α) ρυπογόνες εκπομπές·

β) εξωτερική ηχοστάθμη.

113. Εφαρμόζονται οι ειδικές οριακές τιμές, οι διαδικασίες και οι απαιτήσεις δοκιμών για ρυπογόνες εκπομπές που καθορίζονται για τα κινητά μηχανήματα στην οδηγία 97/68/ΕΚ[35].

114. Οι απαιτήσεις που αναφέρονται στις παραγράφους 1 και 2 εφαρμόζονται στα οχήματα, τα συστήματα, τα μηχανικά μέρη και τις χωριστές τεχνικές μονάδες που προορίζονται για τα οχήματα αυτά, εφόσον δηλώνονται ως εφαρμοστέες στη σχετική κατηγορία οχήματος στον παρόντα κανονισμό.

115. Η Επιτροπή εξουσιοδοτείται να εγκρίνει, σύμφωνα με το άρθρο 57, πράξη κατ' εξουσιοδότηση που καθορίζει τις λεπτομερείς τεχνικές απαιτήσεις συμπεριλαμβανομένων των διαδικασιών δοκιμής και των οριακών τιμών, εφόσον υπάρχουν, για την εξωτερική ηχοστάθμη, όπως περιγράφεται στην παράγραφο 2 στοιχείο β), και την εγκατάσταση εγκεκριμένων κινητήρων σε όχημα καθώς και τις σχετικές διατάξεις σχετικά με την ευελιξία όπως περιγράφονται στις παραγράφους 2 στοιχείο α) και 3 για να διασφαλίζεται η επίτευξη υψηλού επιπέδου περιβαλλοντικής επίδοσης.

ΚΕΦΑΛΑΙΟ IV ΔΙΑΔΙΚΑΣΙΕΣ ΕΓΚΡΙΣΗΣ ΤΥΠΟΥ ΕΕ

Άρθρο 10Διαδικασίες για έγκριση τύπου ΕΕ για το σύνολο του οχήματος

116. Ο κατασκευαστής μπορεί να επιλέγει μια από τις ακόλουθες διαδικασίες:

α) έγκριση τύπου σε διαδοχικά στάδια·

β) έγκριση τύπου σε ένα στάδιο·

γ) μεικτή έγκριση τύπου·

δ) έγκριση σε πολλαπλά στάδια.

117. Η έγκριση τύπου σε διαδοχικά στάδια είναι η διαδικασία έγκρισης ενός οχήματος η οποία συνίσταται στη συλλογή βήμα προς βήμα ολόκληρης της σειράς πιστοποιητικών έγκρισης τύπου ΕΕ για τα συστήματα, τα μηχανικά μέρη και τις χωριστές τεχνικές μονάδες του οχήματος, και η οποία, σε τελικό στάδιο, οδηγεί στην έγκριση για το σύνολο του οχήματος.

Η έγκριση τύπου σε ένα στάδιο είναι η διαδικασία η οποία συνίσταται στην έγκριση ενός οχήματος ως συνόλου με μια μόνο πράξη.

Η μεικτή έγκριση τύπου είναι η διαδικασία έγκρισης τύπου σε διαδοχικά στάδια, για την οποία πραγματοποιούνται μια ή περισσότερες εγκρίσεις συστημάτων κατά το τελικό στάδιο έγκρισης του για το σύνολο του οχήματος, χωρίς να απαιτείται να εκδοθούν πιστοποιητικά έγκρισης τύπου ΕΚ για τα συστήματα αυτά.

Η έγκριση τύπου σε πολλαπλά στάδια είναι η διαδικασία με την οποία μία ή περισσότερες εγκριτικές αρχές πιστοποιούν ότι, ανάλογα με τη φάση ολοκλήρωσης, ένας ημιτελής ή ολοκληρωμένος τύπος οχήματος πληροί τις σχετικές διοικητικές διατάξεις και τεχνικές απαιτήσεις του παρόντος κανονισμού.

118. Η έγκριση τύπου σε πολλαπλά στάδια χορηγείται για τύπο ημιτελούς ή ολοκληρωμένου οχήματος το οποίο συμμορφώνεται με τα στοιχεία του φακέλου πληροφοριών του κατασκευαστή και το οποίο πληροί τις τεχνικές απαιτήσεις των σχετικών κανονιστικών πράξεων του παραρτήματος I, ανάλογα με την κατάσταση ολοκλήρωσης του οχήματος.

119. Η έγκριση τύπου για το τελικό στάδιο ολοκλήρωσης χορηγείται μόνον αφότου η εγκριτική αρχή εξακριβώσει ότι η έγκριση (οι εγκρίσεις) τύπου που χορηγήθηκε (χορηγήθηκαν) για το ημιτελές όχημα πιστοποιούν ότι το όχημα για το οποίο έγινε η έγκριση τύπου στο τελικό στάδιο πληροί όλες τις τεχνικές απαιτήσεις που ισχύουν κατά τη στιγμή που χορηγείται και για την κατηγορία του οχήματος για την οποία χορηγείται η έγκριση τύπου για το ολοκληρωμένο όχημα.

120. Η επιλογή της διαδικασίας έγκρισης δεν θίγει τις εφαρμοστέες κανονιστικές απαιτήσεις με τις οποίες πρέπει να συμμορφώνονται ο εγκεκριμένος τύπος οχήματος κατά τη στιγμή της έκδοσης της έγκρισης τύπου για το σύνολο του οχήματος.

121. Εκτελεστικές αρμοδιότητες χορηγούνται στην Επιτροπή με το άρθρο 54 για να καθορίσει τα υποδείγματα για τις λεπτομερείς ρυθμίσεις που αφορούν τις διαδικασίες έγκρισης τύπου.

Άρθρο 11 Αίτηση για έγκριση τύπου

122. Ο κατασκευαστής υποβάλλει την αίτηση για έγκριση τύπου στην εγκριτική αρχή.

123. Για ένα συγκεκριμένο τύπο οχήματος, επιτρέπεται να υποβάλλεται μία μόνον αίτηση και σε ένα μόνον κράτος μέλος.

124. Για κάθε τύπο προς έγκριση, υποβάλλεται χωριστή αίτηση.

Άρθρο 12 Πληροφορίες που παρέχονται κατά την αίτηση έγκρισης τύπου

125. Οι πληροφορίες που πρέπει να παράσχει ο αιτών καθορίζονται στο δελτίο πληροφοριών, όπως ορίζει η εκτελεστική νομοθεσία.

Ο αιτών παρέχει ένα φάκελο πληροφοριών στην εγκριτική αρχή. Ο εν λόγω φάκελος περιλαμβάνει το δελτίο πληροφοριών και όλα τα στοιχεία, τα σχέδια, τις φωτογραφίες και άλλες απαιτούμενες πληροφορίες. Τα στοιχεία αυτά μπορούν να παρέχονται σε χαρτί ή σε ηλεκτρονική μορφή.

Χορηγούνται στην Επιτροπή εκτελεστικές αρμοδιότητες για να καθορίζει τα μοντέλα ια το δελτίο πληροφοριών και το φάκελο πληροφοριών του άρθρου 54.

126. Κατά την υποβολή αίτησης για έγκριση τύπου, ο κατασκευαστής προσδιορίζει την επιλεγείσα διαδικασία σύμφωνα με το άρθρο 10 παράγραφος 1 στοιχεία α) έως δ) και παρέχει τον φάκελο πληροφοριών.

Άρθρο 13 Ειδικές απαιτήσεις για τις πληροφορίες που πρέπει να παρέχονται κατά την αίτηση για έγκριση τύπου στο πλαίσιο των διαφόρων διαδικασιών

127. Η αίτηση για έγκριση τύπου σε διαδοχικά στάδια συνοδεύεται από φάκελο πληροφοριών και από το πλήρες σύνολο των πιστοποιητικών έγκρισης τύπου που απαιτούνται σύμφωνα με κάθε εφαρμοστέα χωριστή πράξη και βάσει των κανονισμών ΟΕΕ/ΟΗΕ και των κωδικών ΟΟΣΑ που παρατίθενται στο παράρτημα Ι.

Στην περίπτωση έγκρισης τύπου συστήματος ή χωριστής τεχνικής μονάδας, σύμφωνα με τις εφαρμοστέες πράξεις που παρατίθενται στο παράρτημα Ι, η εγκριτική αρχή έχει πρόσβαση στο σχετικό πακέτο πληροφοριών μέχρις ότου εκδοθεί ή απορριφθεί ή έγκριση.

128. Η αίτηση για έγκριση τύπου σε ένα στάδιο συνοδεύεται από φάκελο πληροφοριών που περιέχει τις σχετικές πληροφορίες σε σχέση με τις πράξεις που παρατίθενται το παράρτημα Ι.

129. Στην περίπτωση μεικτής διαδικασίας έγκρισης τύπου, ο φάκελος πληροφοριών συνοδεύεται από ένα ή περισσότερα πιστοποιητικά έγκρισης τύπου σύμφωνα με κάθε μία από τις εφαρμοστέες χωριστές πράξεις και τους κανονισμούς ΟΕΕ/ΟΗΕ ή τους κωδικούς ΟΟΣΑ που παρατίθενται στο παράρτημα Ι και περιλαμβάνει, στο βαθμό που δεν προσκομίζεται πιστοποιητικό έγκρισης τύπου, τις σχετικές πληροφορίες που απαιτούνται στα μέτρα εκτέλεσης του παρόντος κανονισμού, σε σχέση με τις πράξεις που παρατίθενται στο παράρτημα Ι.

130. Με την επιφύλαξη των παραγράφων 1, 2 και 3, για την έγκριση τύπου σε πολλαπλά στάδια υποβάλλονται οι ακόλουθες πληροφορίες:

α) στο πρώτο στάδιο, τα μέρη του φακέλου πληροφοριών και των πιστοποιητικών έγκρισης τύπου ΕΕ που απαιτούνται για πλήρες όχημα, τα οποία αντιστοιχούν στο στάδιο ολοκλήρωσης του βασικού οχήματος·

β) στο δεύτερο και στα επόμενα στάδια, εκείνα τα μέρη του φακέλου πληροφοριών και των πιστοποιητικών έγκρισης τύπου ΕΕ τα οποία αφορούν το τρέχον στάδιο κατασκευής, μαζί με αντίγραφο του πιστοποιητικού έγκρισης τύπου ΕΕ για το όχημα το οποίο είχε εκδοθεί στο προηγούμενο στάδιο κατασκευής· επιπλέον, ο κατασκευαστής υποβάλλει πλήρεις λεπτομέρειες των τυχόν αλλαγών ή προσθηκών που έχει επιφέρει στο όχημα.

Οι πληροφορίες που καθορίζονται στα σημεία α) και β) μπορούν να παράσχοντα σύμφωνα με την παράγραφο 2.

131. Κατόπιν αιτιολογημένου αιτήματος, η εγκριτική αρχή μπορεί να ζητεί από τον κατασκευαστή να υποβάλει τις τυχόν πρόσθετες πληροφορίες που απαιτούνται για να ληφθεί απόφαση όσον αφορά τις απαιτούμενες δοκιμές ή για να διευκολυνθεί η διενέργεια των δοκιμών αυτών.

Άρθρο 14 Διαδικασία που ακολουθείται για την έγκριση τύπου ΕΕ συστημάτων, μηχανικών μερών ή χωριστών τεχνικών μονάδων

Ο κατασκευαστής υποβάλλει την αίτηση στην εγκριτική αρχή.

Για συγκεκριμένο τύπο συστήματος, μηχανικού μέρους ή χωριστής τεχνικής μονάδας, επιτρέπεται να υποβάλλεται μία μόνον αίτηση και σε ένα μόνον κράτος μέλος.

Για κάθε τύπο προς έγκριση, υποβάλλεται χωριστή αίτηση.

ΚΕΦΑΛΑΙΟ VΔΙΕΞΑΓΩΓΗ ΤΩΝ ΔΙΑΔΙΚΑΣΙΩΝ ΕΓΚΡΙΣΗΣ ΤΥΠΟΥ ΕΕ

Άρθρο 15Γενικές διατάξεις

132. Οι εγκριτικές αρχές χορηγούν έγκριση τύπου ΕΕ μόνον αφού βεβαιωθούν ότι έχει γίνει συμμόρφωση των διαδικασιών παραγωγής που αναφέρονται στο άρθρο 19 και εάν ο τύπος του οχήματος, του συστήματος, του μηχανικού μέρους ή της χωριστής τεχνικής μονάδας συμμορφώνεται με τις εφαρμοστέες απαιτήσεις.

133. Οι εγκρίσεις τύπου ΕΕ χορηγούνται σύμφωνα με τα άρθρα 16 και 17.

134. Εάν μια εγκριτική αρχή διαπιστώσει ότι τύπος οχήματος, συστήματος, μηχανικού μέρους ή χωριστής τεχνικής μονάδας, μολονότι έχει κατασκευαστεί κατά συμμόρφωση με τις απαιτούμενες διατάξεις, ενέχει σοβαρό κίνδυνο για την οδική ασφάλεια ή βλάπτει σοβαρά το περιβάλλον ή τη δημόσια υγεία ή, στην περίπτωση ελκυστήρων, παρουσιάζει σοβαρό κίνδυνο για την εργασιακή ασφάλεια, μπορεί να αρνηθεί την έκδοση έγκρισης τύπου ΕΕ. Στην περίπτωση αυτήν, η εγκριτική αρχή αποστέλλει αμέσως στις άλλες εγκριτικές αρχές των άλλων κρατών μερών και στην Επιτροπή αναλυτικό φάκελο στον οποίον εξηγεί τους λόγους για την απόφασή της και παρέχει αποδεικτικά στοιχεία σχετικά με τα πορίσματά της.

135. Τα πιστοποιητικά έγκρισης τύπου ΕΕ αριθμούνται σύμφωνα με εναρμονισμένο σύστημα.

136. Η εγκριτική αρχή αποστέλλει, εντός 20 εργάσιμων ημερών, στις εγκριτικές αρχές των άλλων κρατών μελών αντίγραφο του πιστοποιητικού έγκρισης τύπου ΕΕ οχήματος, συνοδευόμενο από τα συνημμένα σε αυτό έγγραφα, για κάθε τύπο οχήματος που έχει εγκρίνει. Το έντυπο αντίγραφο μπορεί να αντικαθίσταται από ηλεκτρονικό αρχείο.

137. Η εγκριτική αρχή ενημερώνει αμελλητί τις εγκριτικές αρχές των άλλων κρατών μελών σχετικά με την απόρριψη ή την ανάκληση οποιασδήποτε έγκρισης οχήματος, αιτιολογώντας την απόφασή της.

138. Η εγκριτική αρχή αποστέλλει ανά τρίμηνο στις εγκριτικές αρχές των άλλων κρατών μελών κατάλογο των εγκρίσεων τύπου ΕΕ συστημάτων, μηχανικών μερών ή χωριστών τεχνικών μονάδων τις οποίες έχει χορηγήσει, τροποποιήσει, απορρίψει ή ανακαλέσει κατά την προηγούμενη περίοδο.

139. Εφόσον ζητηθεί από εγκριτική αρχή άλλου κράτους μέλους, η εγκριτική αρχή που χορήγησε έγκριση τύπου ΕΕ αποστέλλει εντός 20 εργάσιμων ημερών από την παραλαβή του σχετικού αιτήματος αντίγραφο του συγκεκριμένου πιστοποιητικού έγκρισης τύπου ΕΕ, συνοδευόμενο από τα συνημμένα του έγγραφα. Το έντυπο αντίγραφο μπορεί να αντικαθίσταται από ηλεκτρονικό αρχείο.

140. Αν το ζητήσει η Επιτροπή, η εγκριτική αρχή διαβιβάζει σε αυτήν τις πληροφορίες που περιγράφονται στις παραγράφους 5 ως 8.

141. Η εγκριτική αρχή καταρτίζει πακέτο πληροφοριών αποτελούμενο από το φάκελο πληροφοριών μαζί με την έκθεση δοκιμών καθώς και οποιαδήποτε άλλα έγγραφα τα οποία η τεχνική υπηρεσία ή η εγκριτική αρχή έχει προσθέσει στο φάκελο πληροφοριών κατά τη διάρκεια εκτέλεσης των καθηκόντων της. Ο φάκελος πληροφοριών περιέχει το ευρετήριο των περιεχομένων του πακέτου πληροφοριών, με κατάλληλη αρίθμηση ή άλλη σήμανση ώστε όλες οι σελίδες να αναγνωρίζονται σαφώς· το έγγραφο αυτό έχει τέτοια μορφή ώστε να παρουσιάζεται μια καταγραφή των διαδοχικών σταδίων διαχείρισης της έγκρισης τύπου ΕΕ, ιδίως δε οι ημερομηνίες αναθεωρήσεων και ενημέρωσης.

Άρθρο 16 Ειδικές διατάξεις που αφορούν το πιστοποιητικό έγκρισης τύπου

142. Το πιστοποιητικό έγκρισης τύπου περιέχει, ως συνημμένα, τα εξής:

α) το πακέτο πληροφοριών σύμφωνα με το άρθρο 15·

β) τα αποτελέσματα των δοκιμών·

γ) Ονοματεπώνυμο(α) και δείγμα(-τα) της υπογραφής του (των) προσώπου(ων) που είναι εξουσιοδοτημένο(α) να υπογράφει(ουν) πιστοποιητικά συμμόρφωσης και δήλωση της θέσης του(τους) στην εταιρεία.

143. Το πιστοποιητικό έγκρισης τύπου εκδίδεται με βάση το υπόδειγμα που καθορίζεται στην εκτελεστική πράξη του κανονισμού:

144. Για κάθε τύπο οχήματος, η εγκριτική αρχή:

α) συμπληρώνει όλα τα σχετικά μέρη του πιστοποιητικού έγκρισης τύπου ΕΕ, συμπεριλαμβανομένου του επισυναπτόμενου δελτίου αποτελεσμάτων δοκιμών, σύμφωνα με το υπόδειγμα του πιστοποιητικού έγκρισης τύπου που παρατίθεται στην εκτελεστική πράξη του παρόντος κανονισμού·

β) συντάσσει το ευρετήριο περιεχομένων του πακέτου πληροφοριών·

γ) χορηγεί στον αιτούντα, αμελλητί, το συμπληρωμένο πιστοποιητικό μαζί με τα συνημμένα έγγραφά του.

145. Όταν σε έγκριση τύπου ΕΕ, σύμφωνα με το άρθρο 26, έχουν επιβληθεί περιορισμοί όσον αφορά την ισχύ της ή έχουν προβλεφθεί εξαιρέσεις από ορισμένες διατάξεις των κανονιστικών πράξεων, το πιστοποιητικό έγκρισης τύπου ΕΕ μνημονεύει τους εν λόγω περιορισμούς ή εξαιρέσεις.

146. Όταν ο κατασκευαστής επιλέγει τη μεικτή διαδικασία έγκρισης τύπου, η εγκριτική αρχή συμπληρώνει στο έγγραφο πληροφοριών, τα στοιχεία αναφοράς από τις εκθέσεις δοκιμών που ορίζονται από κανονιστικές πράξεις για τα οποία δεν υπάρχει πιστοποιητικό έγκρισης τύπου ΕΕ. Χορηγούνται στην Επιτροπή εκτελεστικές αρμοδιότητες για να καθορίζει τα υποδείγματα για το εν λόγω έγγραφο στο άρθρο 54.

147. Όταν ο κατασκευαστής επιλέγει τη διαδικασία έγκρισης τύπου σε ένα στάδιο, η εγκριτική αρχή καθορίζει τον κατάλογο των εφαρμοστέων απαιτήσεων ή πράξεων και προσαρτά τον εν λόγω κατάλογο στο πιστοποιητικό έγκρισης τύπου ΕΕ. Χορηγούνται στην Επιτροπή εκτελεστικές αρμοδιότητες για να καθορίζει το υπόδειγμα για τον εν λόγω κατάλογο στο άρθρο 54.

Άρθρο 17 Ειδικές διατάξεις για τα συστήματα, τα μηχανικά μέρη ή τις χωριστές τεχνικές μονάδες

148. Η έγκριση τύπου ΕΕ χορηγείται σε σχέση με ένα σύστημα που συμμορφώνεται με τα στοιχεία που περιέχονται στον φάκελο πληροφοριών και το όποιο πληροί τις τεχνικές απαιτήσεις που καθορίζονται στη σχετική πράξη που παρατίθεται στο παράρτημα Ι.

149. Η έγκριση τύπου ΕΕ για μηχανικό μέρος ή χωριστή τεχνική μονάδα χορηγείται σε σχέση με ένα μηχανικό μέρος ή χωριστή τεχνική μονάδα που συμμορφώνεται με τα στοιχεία που περιέχονται στον φάκελο πληροφοριών και το όποιο πληροί τις τεχνικές απαιτήσεις που καθορίζονται στη σχετική πράξη που παρατίθεται στο παράρτημα Ι.

150. Όταν τα μηχανικά μέρη ή οι χωριστές τεχνικές μονάδες, ανεξαρτήτως του εάν προορίζονται για επισκευή, προγραμματισμένη ή έκτακτη συντήρησης, καλύπτονται επίσης από έγκριση τύπου συστήματος για ένα όχημα, δεν απαιτείται πρόσθετη έγκριση μηχανικού μέρους ή χωριστής τεχνικής μονάδας, εκτός εάν αυτό προβλέπεται με τη σχετική πράξη που παρατίθεται στο παράρτημα Ι.

151. Όταν μηχανικό μέρος ή χωριστή τεχνική μονάδα μπορεί να λειτουργήσει ή παρουσιάζει ειδικό χαρακτηριστικό μόνο σε συνδυασμό με άλλα μέρη του οχήματος, και για το λόγο αυτόν η συμμόρφωση προς τις απαιτήσεις μπορεί να επαληθευθεί μόνο όταν το μηχανικό μέρος ή η χωριστή τεχνική μονάδα λειτουργεί σε συνδυασμό με τα συγκεκριμένα άλλα μέρη του οχήματος, το πεδίο εφαρμογής της έγκρισης τύπου ΕΕ του μηχανικού μέρους ή της χωριστής τεχνικής μονάδας πρέπει να περιορίζεται αναλόγως.

Στις περιπτώσεις αυτές, το πιστοποιητικό έγκρισης τύπου ΕΕ μνημονεύει τους τυχόν περιορισμούς για τη χρήση του καθώς και τις ειδικές προϋποθέσεις για την εγκατάστασή του.

Όταν ένα τέτοιο μηχανικό μέρος ή χωριστή τεχνική μονάδα εγκαθίσταται από τον κατασκευαστή του οχήματος, η συμμόρφωση με οποιουσδήποτε εφαρμοστέους περιορισμούς χρήσης ή προϋποθέσεις εγκατάστασης επαληθεύεται κατά την έγκριση του οχήματος.

Άρθρο 18Δοκιμές που απαιτούνται για την έγκριση τύπου ΕΕ

152. Η συμμόρφωση προς τις τεχνικές προδιαγραφές του παρόντος κανονισμού και των πράξεων του Παραρτήματος I αποδεικνύεται με κατάλληλες δοκιμές που διενεργούν οι οριζόμενες τεχνικές υπηρεσίες.

Οι διαδικασίες δοκιμών και ο ειδικός εξοπλισμός και τα εργαλεία που ορίζονται για την διενέργεια των εν λόγω δοκιμών περιγράφονται στις εν λόγω πράξεις.

153. Ο κατασκευαστής θέτει στη διάθεση της εγκριτικής αρχής τον αριθμό οχημάτων, μηχανικών μερών ή χωριστών τεχνικών μονάδων που απαιτείται δυνάμει των σχετικών επί μέρους πράξεων για τη διενέργεια των απαιτούμενων δοκιμών.

154. Οι απαιτούμενες δοκιμές διενεργούνται σε οχήματα, μηχανικά μέρη και χωριστές τεχνικές μονάδες που είναι αντιπροσωπευτικά του προς έγκριση τύπου.

Ωστόσο, με τη συμφωνία της εγκριτικής αρχής, ο κατασκευαστής μπορεί να επιλέγει ένα όχημα, σύστημα, μηχανικό μέρος ή χωριστή τεχνική μονάδα που, μολονότι δεν είναι αντιπροσωπευτικό του προς έγκριση τύπου, συνδυάζει ορισμένα από τα πλέον δυσμενή χαρακτηριστικά σε σχέση με το απαιτούμενο επίπεδο επιδόσεων. Για να διευκολυνθεί η διαδικασία λήψης αποφάσεων κατά την επιλογή, επιτρέπεται να χρησιμοποιούνται μέθοδοι εικονικής δοκιμής.

155. Είναι δυνατόν να χρησιμοποιούνται μέθοδοι εικονικής δοκιμής ως εναλλακτικές διαδικασίες των διαδικασιών δοκιμής που αναφέρονται στην παράγραφο 1 και υπό την προϋπόθεση της σύμφωνης γνώμης της εγκριτικής αρχής, εφόσον αυτό ζητηθεί από τον κατασκευαστή, όσον αφορά τις απαιτήσεις που παρατίθενται στις κατ' εξουσιοδότηση πράξεις που εγκρίνονται βάσει του παρόντος κανονισμού.

156. Οι μέθοδοι εικονικών δοκιμών πληρούν τους όρους που καθορίζονται στις κατ' εξουσιοδότηση πράξεις που εγκρίνονται δυνάμει του παρόντος κανονισμού.

157. Η Επιτροπή εξουσιοδοτείται να εγκρίνει, σύμφωνα με το άρθρο 57 κατ' εξουσιοδότηση πράξη στην οποία θα προσδιορίζεται ποιες απαιτήσεις είναι δυνατόν να υπόκεινται σε εικονικές δοκιμές και θα καθορίζονται οι όροι υπό τους οποίους πρέπει να εκτελούνται τέτοιες εικονικές δοκιμές ώστε να διασφαλίζεται ότι τα αποτελέσματα που λαμβάνονται μέσω των εικονικών δοκιμών έχουν την ίδια αξία με αυτή που λαμβάνονται μέσω φυσικών δοκιμών.

Άρθρο 19 Συμμόρφωση των ρυθμίσεων παραγωγής

158. Η εγκριτική αρχή που χορηγεί έγκριση τύπου ΕΕ λαμβάνει τα απαιτούμενα μέτρα για να επαληθεύει, αν χρειάζεται σε συνεργασία με τις εγκριτικές αρχές άλλων κρατών μελών, την ύπαρξη κατάλληλων ρυθμίσεων που εξασφαλίζουν ότι τα παραγόμενα οχήματα, συστήματα, μηχανικά μέρη ή χωριστές τεχνικές μονάδες, κατά περίπτωση, συμμορφώνονται προς τον εγκεκριμένο τύπο.

159. Η εγκριτική αρχή που έχει χορηγήσει έγκριση ΕΕ τύπου λαμβάνει τα απαιτούμενα μέτρα σε σχέση με την έγκριση αυτήν για να επαληθεύει, αν χρειαστεί σε συνεργασία με τις εγκριτικές αρχές άλλων κρατών μελών, ότι οι ρυθμίσεις περί των οποίων η παράγραφος 1 εξακολουθούν να είναι κατάλληλες και ότι τα παραγόμενα οχήματα, συστήματα, μηχανικά μέρη ή χωριστές τεχνικές μονάδες, κατά περίπτωση, εξακολουθούν να συμμορφώνονται προς τον εγκεκριμένο τύπο.

Η επαλήθευση για να διασφαλίζεται η συμμόρφωση των οχημάτων, των συστημάτων, των μηχανικών μερών ή των χωριστών τεχνικών μονάδων με τον εγκεκριμένο τύπο περιορίζεται στις διαδικασίες που καθορίζονται στις πράξεις εκτέλεσης του παρόντος κανονισμού. Για το σκοπό αυτόν, η εγκριτική αρχή του κράτους μέλους που έχει χορηγήσει την έγκριση ΕΕ τύπου μπορεί να διενεργεί οποιοδήποτε έλεγχο ή δοκιμή που ορίζεται σε σχέση με κανονιστική απαίτηση η οποία υπόκειται σε έγκριση τύπου ΕΕ σε δείγματα που λαμβάνει από τις εγκαταστάσεις του κατασκευαστή, συμπεριλαμβανομένων των εγκαταστάσεων παραγωγής.

160. Όταν μια εγκριτική αρχή που έχει χορηγήσει έγκριση ΕΕ τύπου διαπιστώνει ότι οι ρυθμίσεις περί των οποίων η παράγραφος 1 δεν εφαρμόζονται, αποκλίνουν σημαντικά από τις ρυθμίσεις και τα συμφωνηθέντα προγράμματα ελέγχου, ή δεν εφαρμόζονται πλέον ή δεν θεωρούνται πλέον κατάλληλες, μολονότι συνεχίζεται η παραγωγή, η εν λόγω εγκριτική αρχή λαμβάνει τα απαιτούμενα μέτρα για να εξασφαλίζει ότι τηρείται ορθώς η συμμόρφωση της διαδικασίας παραγωγής ή ανακαλεί την έγκριση τύπου.

ΚΕΦΑΛΑΙΟ VI ΤΡΟΠΟΠΟΙΗΣΕΙΣ ΤΩΝ ΕΓΚΡΙΣΕΩΝ ΤΥΠΟΥ ΕΕ

Άρθρο 20Γενικές διατάξεις

161. Ο κατασκευαστής ενημερώνει αμελλητί την εγκριτική αρχή η οποία έχει χορηγήσει την έγκριση τύπου ΕΕ σχετικά με οποιαδήποτε τροποποίηση των στοιχείων που καταγράφονται στο πακέτο πληροφοριών.

Η εν λόγω εγκριτική αρχή αποφασίζει, σύμφωνα με τους κανόνες του παρόντος κεφαλαίου, τη διαδικασία που πρέπει να ακολουθηθεί.

Εάν απαιτείται, η εγκριτική αρχή μπορεί να αποφασίζει, σε συνεννόηση με τον κατασκευαστή, τη χορήγηση νέας έγκρισης τύπου ΕΕ ή νέας επιμέρους έγκρισης.

162. Η αίτηση τροποποίησης έγκρισης τύπου ΕΕ υποβάλλεται αποκλειστικά στην εγκριτική αρχή η οποία χορήγησε την αρχική έγκριση τύπου ΕΕ.

163. Εάν η εγκριτική αρχή διαπιστώσει ότι, για να γίνει τροποποίηση, πρέπει να επαναληφθούν επιθεωρήσεις ή οι δοκιμές, ενημερώνει σχετικά τον κατασκευαστή.

Οι διαδικασίες που αναφέρονται στο άρθρο 19 εφαρμόζονται μόνον εάν, βάσει των εν λόγω επιθεωρήσεων ή δοκιμών, η εγκριτική αρχή διαπιστώσει ότι εξακολουθούν να πληρούνται οι απαιτήσεις για την έγκριση τύπου ΕΕ.

Άρθρο 21Ειδικές διατάξεις για τα οχήματα, τα συστήματα, τα μηχανικά μέρη ή τις χωριστές τεχνικές μονάδες

164. Εάν τα στοιχεία που καταγράφονται στο πακέτο πληροφοριών έχουν μεταβληθεί, χωρίς να απαιτείται επανάληψη των επιθεωρήσεων ή των δοκιμών, η τροποποίηση χαρακτηρίζεται «αναθεώρηση».

Στις περιπτώσεις αυτές, η εγκριτική αρχή εκδίδει, εφόσον απαιτείται, τις αναθεωρημένες σελίδες του πακέτου πληροφοριών σημειώνοντας σαφώς, σε κάθε αναθεωρημένη σελίδα, τη φύση της τροποποίησης και την ημερομηνία επανέκδοσης. Η ενιαία και προσαρμοσμένη στα πρόσφατα δεδομένα έκδοση του πακέτου πληροφοριών, συνοδευόμενη από λεπτομερή περιγραφή των μεταβολών, θεωρείται ότι πληροί αυτήν την απαίτηση.

165. Η αναθεώρηση χαρακτηρίζεται «επέκταση» εάν, πέρα από τα προβλεπόμενα στην παράγραφο 1, προκύψει οποιαδήποτε από τις ακόλουθες περιπτώσεις:

α) απαιτούνται περαιτέρω επιθεωρήσεις ή δοκιμές·

β) έχει μεταβληθεί οποιαδήποτε πληροφορία του πιστοποιητικού έγκρισης τύπου ΕΕ, πλην των συνημμένων εγγράφων του·

γ) αρχίζουν να ισχύουν νέες απαιτήσεις δυνάμει οποιασδήποτε από τις πράξεις που εφαρμόζονται στον εγκεκριμένο τύπο οχήματος ή στο εγκεκριμένο σύστημα, μηχανικό μέρος ή χωριστή τεχνική μονάδα.

Σε τέτοιες περιπτώσεις, η εγκριτική αρχή εκδίδει αναθεωρημένο πιστοποιητικό έγκρισης τύπου ΕΕ που φέρει αύξοντα αριθμό επέκτασης σύμφωνα με τον αριθμό των διαδοχικών επεκτάσεων που έχουν ήδη χορηγηθεί. Το πιστοποιητικό έγκρισης μνημονεύει σαφώς τον λόγο της επέκτασης και την ημερομηνία επανέκδοσης.

Όποτε εκδίδονται τροποποιημένες σελίδες ή ενιαία και προσαρμοσμένη στα πρόσφατα δεδομένα έκδοση του πακέτου πληροφοριών, τροποποιείται αναλόγως το ευρετήριο του πακέτου πληροφοριών το οποίο επισυνάπτεται στο πιστοποιητικό έγκρισης, ώστε να εμφαίνεται η ημερομηνία της πλέον πρόσφατης επέκτασης ή αναθεώρησης, ή η ημερομηνία της πλέον πρόσφατης ενοποίησης της ενημερωμένης έκδοσης.

Άρθρο 22Έκδοση και κοινοποίηση τροποποιήσεων

166. Σε περίπτωση επέκτασης, επικαιροποιούνται όλα τα σχετικά τμήματα του πιστοποιητικού έγκρισης τύπου ΕΕ, των συνημμένων εγγράφων του και του ευρετηρίου του πακέτου πληροφοριών. Το επικαιροποιημένο πιστοποιητικό και τα συνημμένα έγγραφά του αποστέλλονται στον αιτούντα αμελλητί.

167. Σε περίπτωση αναθεώρησης, τα αναθεωρημένα έγγραφα ή η ενιαία και προσαρμοσμένη στα πρόσφατα δεδομένα έκδοση, κατά περίπτωση, συμπεριλαμβανομένου του αναθεωρημένου ευρετηρίου του πακέτου πληροφοριών, αποστέλλονται από την εγκριτική αρχή στον αιτούντα αμελλητί.

168. Η εγκριτική αρχή κοινοποιεί κάθε τροποποίηση των εγκρίσεων τύπου ΕΕ στις εγκριτικές αρχές των άλλων κρατών μελών, σύμφωνα με τις διαδικασίες που περιγράφονται στο άρθρο 15.

ΚΕΦΑΛΑΙΟ VII ΙΣΧΥΣ ΤΗΣ ΕΓΚΡΙΣΗΣ ΤΥΠΟΥ ΕΕ

Άρθρο 23Λήξη ισχύος

169. Η έγκριση τύπου ΕΕ εκδίδεται με απεριόριστη διάρκεια ισχύος.

170. Η έγκριση τύπου οχήματος ΕΕ παύει να ισχύει στις ακόλουθες περιπτώσεις:

α) όταν νέες απαιτήσεις οποιασδήποτε πράξης που εφαρμόζεται για τον εγκεκριμένο τύπο οχήματος καθίστανται υποχρεωτικές για την έκδοση άδειας κυκλοφορίας, την πώληση ή τη θέση σε κυκλοφορία νέων οχημάτων, και δεν είναι δυνατόν να προσαρμοστεί αντίστοιχα στα πρόσφατα δεδομένα η έγκριση τύπου,

β) όταν διακόπτεται οριστικά και εθελοντικά η παραγωγή του εγκεκριμένου οχήματος,

γ) η ισχύς της έγκρισης τύπου λήγει δυνάμει ειδικού περιορισμού σύμφωνα με το άρθρο 26.

171. Όταν παύει να ισχύει μόνο μία παραλλαγή τύπου ή μόνο μία έκδοση παραλλαγής, η έγκριση ΕΕ τύπου οχήματος του συγκεκριμένου οχήματος παύει να ισχύει μόνο στο βαθμό που αφορά τη συγκεκριμένη παραλλαγή ή έκδοση.

172. Όταν διακόπτεται οριστικά η παραγωγή συγκεκριμένου τύπου οχήματος, ο κατασκευαστής ενημερώνει σχετικά την εγκριτική αρχή που χορήγησε την έγκριση ΕΕ τύπου οχήματος του συγκεκριμένου οχήματος.

Μόλις λάβει τη σχετική κοινοποίηση, η αρχή αυτή ενημερώνει σχετικά τις εγκριτικές αρχές των άλλων κρατών μελών εντός είκοσι εργάσιμων ημερών.

173. Με την επιφύλαξη της παραγράφου 4, όταν επίκειται η λήξη ισχύος μιας έγκρισης τύπου ΕΕ οχήματος, ο κατασκευαστής ενημερώνει την εγκριτική αρχή που χορήγησε την έγκριση τύπου ΕΕ.

Η εγκριτική αρχή κοινοποιεί, αμελλητί, όλες τις σχετικές πληροφορίες στις εγκριτικές αρχές των άλλων κρατών μελών ώστε να καταστεί δυνατή η εφαρμογή, κατά περίπτωση, του άρθρου 34.

Στην κοινοποίηση αυτή σημειώνονται, ιδίως, η ημερομηνία παραγωγής και ο αριθμός ταυτοποίησης του τελευταίου παραχθέντος οχήματος.

ΚΕΦΑΛΑΙΟ VIIIΠΙΣΤΟΠΟΙΗΤΙΚΟ ΣΥΜΜΟΡΦΩΣΗΣ ΚΑΙ ΣΗΜΑΝΣΗ

Άρθρο 24Πιστοποιητικό συμμόρφωσης

174. Ο κατασκευαστής, ως κάτοχος της έγκρισης τύπου ΕΕ πλήρους οχήματος, παραδίδει πιστοποιητικό συμμόρφωσης ως έντυπο έγγραφο μαζί με κάθε πλήρες, ημιτελές ή ολοκληρωμένο όχημα που κατασκευάζεται σύμφωνα με τον εγκεκριμένο τύπο οχήματος.

Το εν λόγω πιστοποιητικό χορηγείται δωρεάν στον αγοραστή μαζί με το όχημα και η χορήγησή του δεν μπορεί να εξαρτάται από ρητό αίτημα η από την προσκόμιση συμπληρωματικών πληροφοριών στον κατασκευαστή.

175. Ο κατασκευαστής χρησιμοποιεί το υπόδειγμα του πιστοποιητικού συμμόρφωσης που προβλέπεται στα εκτελεστικά μέτρα σύμφωνα με το άρθρο 54.

176. Εάν δεν έχει συναφθεί διαφορετική συμφωνία με τον αγοραστή του οχήματος, το πιστοποιητικό συμμόρφωσης καταρτίζεται στην επίσημη γλώσσα του κράτους μέλους στο οποίο αγοράζεται το όχημα.

177. Το πιστοποιητικό συμμόρφωσης σχεδιάζεται έτσι ώστε να μην επιτρέπει την πλαστογράφησή του. Προς το σκοπό αυτόν, το χρησιμοποιούμενο χαρτί εκτύπωσης προστατεύεται είτε με έγχρωμες γραφικές παραστάσεις είτε με υδατόσημο με το αναγνωριστικό σήμα του κατασκευαστή.

178. Το πιστοποιητικό συμμόρφωσης συμπληρώνεται στο σύνολό του και δεν περιέχει περιορισμούς όσον αφορά τη χρήση του οχήματος, εκτός από τους περιορισμούς που προβλέπονται με κανονιστική πράξη.

179. Στην περίπτωση ημιτελούς ή ολοκληρωμένου τύπου οχήματος, ο κατασκευαστής συμπληρώνει μόνον τα σημεία της σελίδας 2 του πιστοποιητικού συμμόρφωσης τα οποία έχουν προστεθεί ή τροποποιηθεί κατά το τρέχον στάδιο έγκρισης, και, κατά περίπτωση, επισυνάπτει στο πιστοποιητικό όλα τα πιστοποιητικά συμμόρφωσης που είχαν εκδοθεί στο προηγούμενο στάδιο.

180. Στον τίτλο του πιστοποιητικού συμμόρφωσης, όπως περιγράφεται στην πράξη εκτέλεσης του παρόντος κανονισμού για οχήματα που εγκρίνονται σύμφωνα με τις διατάξεις του άρθρο. 26 παράγραφος 2, περιλαμβάνεται η φράση «Για πλήρη/ολοκληρωμένα οχήματα που έχουν λάβει έγκριση τύπου κατ’ εφαρμογήν του άρθρου 26 του κανονισμού […] [ο παρών κανονισμός] (προσωρινή έγκριση)».

181. Στον τίτλο του πιστοποιητικού συμμόρφωσης, όπως παρατίθεται στην πράξη εκτέλεσης, για οχήματα που έχουν λάβει έγκριση τύπου σύμφωνα με το άρθρο 28, περιλαμβάνεται η φράση «Για πλήρη/ολοκληρωμένα οχήματα που λαμβάνουν έγκριση τύπου σε μικρές σειρές», και δίπλα αύξοντα αριθμό, μεταξύ της μονάδας (1) και του ορίου του πίνακα του παραρτήματος II, ο οποίος υποδηλώνει, για κάθε έτος παραγωγής, τη θέση του οχήματος στην παραγωγή που καταλογίζεται στο εκάστοτε έτος.

182. Με επιφύλαξη της παραγράφου 1, ο κατασκευαστής μπορεί να διαβιβάσει, με ηλεκτρονικά μέσα, στην αρχή ταξινόμησης του κράτους μέλους δεδομένα ή πληροφορίες που περιέχονται στο πιστοποιητικό συμμόρφωσης».

183. Μόνον ο κατασκευαστής επιτρέπεται να εκδίδει αντίγραφο του πιστοποιητικού συμμόρφωσης. Κάθε αντίγραφο πρέπει να φέρει εμφανώς στην όψη του την ένδειξη "αντίγραφο".

Άρθρο 25 Σήμα έγκρισης τύπου

184. Ο κατασκευαστής ενός μηχανικού μέρους ή μιας χωριστής τεχνικής μονάδας, ανεξαρτήτως του εάν αποτελούν μέρη ενός συστήματος, επιθέτει σε κάθε μηχανικό μέρος ή μονάδα που κατασκευάζεται σύμφωνα με τον εγκεκριμένο τύπο, το σήμα έγκρισης ΕΕ τύπου που απαιτείται από τη σχετική κατ' εξουσιοδότηση πράξη δυνάμει του παρόντος κανονισμού ή από τον σχετικό κανονισμό ΟΕΕ/ΟΗΕ ή κωδικό ΟΟΣΑ.

185. Όταν δεν απαιτείται σήμα έγκρισης τύπου ΕΕ, ο κατασκευαστής επιθέτει τουλάχιστον την εμπορική του ονομασία ή το εμπορικό του σήμα, καθώς και τον αριθμό τύπου ή/και έναν αναγνωριστικό αριθμό.

186. Το σήμα έγκρισης τύπου ΕΕ σχεδιάζεται με βάση το υπόδειγμα που παρατίθενται στην νομοθεσία εκτέλεσης του παρόντος κανονισμού.

ΚΕΦΑΛΑΙΟ ΙΧ ΕΞΑΙΡΕΣΕΙΣ ΚΑΙ ΝΕΕΣ ΤΕΧΝΟΛΟΓΙΕΣ Ή ΣΧΕΔΙΑ ΑΣΥΜΒΑΤΟΤΗΤΑ ΜΕ ΤΙΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΕΙΣ Ή ΤΟΥΣ ΚΑΝΟΝΙΣΜΟΥΣ ΟΕΕ/ΟΗΕ

Άρθρο 26Εξαιρέσεις για νέες τεχνολογίες ή νέα σχέδια

187. Ο κατασκευαστής μπορεί να υποβάλλει αίτηση για έγκριση τύπου ΕΕ όσον αφορά έναν τύπο συστήματος, μηχανικού μέρους ή χωριστής τεχνικής μονάδας που ενσωματώνει νέες τεχνολογίες ή σχέδια που δεν είναι συμβατά με μία ή περισσότερες πράξεις ή απαιτήσεις του άρθρου 1.

188. Η εγκριτική αρχή χορηγεί την έγκριση τύπου ΕΕ που αναφέρεται στην παράγραφο 1 εάν συντρέχουν όλες οι ακόλουθες προϋποθέσεις:

α) η αίτηση αναφέρει τους λόγους για τους οποίους οι συγκεκριμένες τεχνολογίες ή σχέδια καθιστούν το σύστημα, το μηχανικό μέρος ή τη χωριστή τεχνική μονάδα ασυμβίβαστα με τις απαιτήσεις·

β) η αίτηση περιγράφει τις συνέπειες για την ασφάλεια και το περιβάλλον της νέας τεχνολογίας και τα μέτρα που λαμβάνονται για να διασφαλιστεί ότι, σε σύγκριση με τις απαιτήσεις από τις οποίες ζητείται εξαίρεση, εξασφαλίζεται τουλάχιστον ένα ισοδύναμο επίπεδο ασφάλειας και περιβαλλοντικής προστασίας.

γ) προσκομίζονται περιγραφές και τα αποτελέσματα των δοκιμών που αποδεικνύουν ότι ικανοποιείται η προϋπόθεση του σημείου β).

189. Όταν εκκρεμεί η απόφαση έγκρισης από την Επιτροπή, η εγκριτική αρχή μπορεί να χορηγεί προσωρινή έγκριση, η οποία ισχύει μόνον στην επικράτεια του οικείου κράτους μέλους, όσον αφορά έναν τύπο οχήματος που καλύπτεται από την επιδιωκόμενη εξαίρεση. Η εγκριτική αρχή ενημερώνει σχετικά την Επιτροπή και τα άλλα κράτη μέλη αμελλητί με φάκελο που περιέχει τις πληροφορίες που αναφέρονται στην παράγραφο 2.

190. Οι άλλες εγκριτικές αρχές μπορούν να αποφασίζουν να δεχθούν την προσωρινή έγκριση που μνημονεύεται στην παράγραφο 3, στην επικράτειά τους.

191. Η χορήγηση εξαίρεσης για νέες τεχνολογίες ή νέα σχέδια εξαρτάται από την έγκριση της Επιτροπής σύμφωνα με τη διαδικασία που αναφέρεται στο άρθρο 55 παράγραφος 2.

192. Κατά περίπτωση, η απόφαση έγκρισης προσδιορίζει επίσης κατά πόσον η ισχύς της έγκρισης υπόκειται σε περιορισμούς. Σε κάθε περίπτωση, η διάρκεια ισχύος της έγκρισης δεν μπορεί να είναι μικρότερη από 36 μήνες.

Εάν η Επιτροπή αποφασίσει να αρνηθεί την χορήγηση άδειας, η εγκριτική αρχή ειδοποιεί αμέσως τον κάτοχο της προσωρινής έγκρισης τύπου σύμφωνα με την παράγραφο 3, ότι η προσωρινή έγκριση θα ανακληθεί έξι μήνες μετά την ημερομηνία της απόφασης της Επιτροπής.

Ωστόσο, τα οχήματα που κατασκευάζονται σύμφωνα με την προσωρινή έγκριση πριν από την ανάκλησή της επιτρέπεται να λαμβάνουν άδεια κυκλοφορίας, να πωλούνται ή να τίθενται σε κυκλοφορία σε κάθε κράτος μέλος που έχει δεχθεί την προσωρινή έγκριση.

Άρθρο 27Απαιτούμενες ενέργειες

193. Όταν η Επιτροπή εγκρίνει τη χορήγηση εξαίρεσης σύμφωνα με το άρθρο 26, λαμβάνει αμέσως τα αναγκαία μέτρα για να προσαρμόσει τις σχετικές κατ' εξουσιοδότηση πράξεις ή τις απαιτήσεις στις τεχνολογικές εξελίξεις.

Όταν η εξαίρεση σύμφωνα με το άρθρο 26 αφορά κανονισμό ΟΕΕ/ΟΗΕ, η Επιτροπή προτείνει τροποποίηση του σχετικού κανονισμού ΟΕΕ/ΟΗΕ σύμφωνα με τη διαδικασία που εφαρμόζεται στο πλαίσιο της αναθεωρημένης συμφωνίας του 1958.

194. Μόλις τροποποιηθούν οι σχετικές κατ' εξουσιοδότηση πράξεις ή απαιτήσεις, αίρεται αμέσως κάθε περιορισμός που αφορά την εξαίρεση.

Εάν δεν έχουν ληφθεί τα αναγκαία μέτρα για την προσαρμογή των κατ' εξουσιοδότηση πράξεων ή απαιτήσεων, η ισχύς μιας εξαίρεσης μπορεί να παραταθεί κατόπιν σχετικού αιτήματος του κράτους μέλους που χορήγησε την έγκριση, με απόφαση της Επιτροπής η οποία λαμβάνεται με τη διαδικασία του άρθρου 55 παράγραφος 2.

ΚΕΦΑΛΑΙΟ XΟΧΗΜΑΤΑ ΠΟΥ ΠΑΡΑΓΟΝΤΑΙ ΣΕ ΜΙΚΡΕΣ ΣΕΙΡΕΣ

Άρθρο 28Εθνική έγκριση τύπου μικρών σειρών

195. Ο κατασκευαστής μπορεί να ζητήσει εθνική έγκριση τύπου μικρών σειρών για έναν τύπο οχήματος μέσα στα ποσοτικά όρια που καθορίζονται στο μέρος 1 του παραρτήματος ΙΙ.

Για τέτοια έγκριση η εθνική αρχή μπορεί, εάν έχει βάσιμους λόγους να το πράξει, να άρει μία ή περισσότερες διατάξεις μίας ή περισσοτέρων πράξεων που παρατίθενται στο παράρτημα Ι, υπό την προϋπόθεση ότι έχει καθορίσει εναλλακτικές απαιτήσεις.

196. Οι εναλλακτικές απαιτήσεις που αναφέρονται στην παράγραφο 1 διασφαλίζουν ένα επίπεδο οδικής ασφάλειας, περιβαλλοντικής προστασίας και εργασιακής ασφάλειας ισοδύναμο στο μέγιστο δυνατό βαθμό με το επίπεδο που προβλέπεται στη σχετική πράξη του παραρτήματος Ι.

197. Για την έγκριση τύπου οχημάτων δυνάμει του παρόντος άρθρου, γίνονται αποδεκτά συστήματα, μηχανικά μέρη ή χωριστές τεχνικές μονάδες που έχουν λάβει έγκριση τύπου σύμφωνα με τις πράξεις του παραρτήματος I.

198. Το πιστοποιητικό έγκρισης τύπου προσδιορίζει το περιεχόμενο των εξαιρέσεων που έχουν χορηγηθεί σύμφωνα με την παράγραφο 1. Για τους σκοπούς του παρόντος άρθρου, το πιστοποιητικό έγκρισης τύπου καταρτίζεται σύμφωνα με το υπόδειγμα το οποίο παρατίθεται στην εκτελεστική νομοθεσία αλλά δεν φέρει τον τίτλο «πιστοποιητικό έγκρισης τύπου ΕΕ οχήματος» Τα πιστοποιητικά έγκρισης τύπου αριθμούνται σύμφωνα με τον παρόντα κανονισμό.

199. Η έγκριση τύπου ισχύει μόνον στην επικράτεια του κράτους μέλους του οποίου η εγκριτική αρχή έχει χορηγήσει την έγκριση.

200. Ωστόσο, κατόπιν σχετικού αιτήματος του κατασκευαστή, αποστέλλεται, με συστημένη επιστολή ή με ηλεκτρονικό ταχυδρομείο, αντίγραφο του πιστοποιητικού έγκρισης τύπου και των συνημμένων εγγράφων του στις εγκριτικές αρχές των κρατών μελών που ορίζει ο κατασκευαστής.

201. Εντός 60 ημερών από την παραλαβή, οι εγκριτικές αρχές των κρατών μελών που έχουν οριστεί από τον κατασκευαστή αποφασίζουν εάν αποδέχονται την έγκριση τύπου ή όχι. Κοινοποιούν επισήμως την εν λόγω απόφαση στην εγκριτική αρχή που αναφέρεται στο πρώτο εδάφιο.

202. Η έγκριση τύπου δεν γίνεται αποδεκτή μόνον εάν η εγκριτική αρχή θεωρεί ευλόγως ότι οι τεχνικές διατάξεις σύμφωνα με τις οποίες εγκρίθηκε το όχημα δεν είναι ισοδύναμες προς τις δικές της.

203. Εάν το ζητήσει ο αιτών ο οποίος επιθυμεί να πωλήσει ή να θέσει σε κυκλοφορία ένα όχημα σε άλλο κράτος μέλος, η εγκριτική αρχή που χορήγησε την έγκριση παρέχει στον αιτούντα αντίγραφο του πιστοποιητικού έγκρισης τύπου καθώς και το πακέτο πληροφοριών. Η εθνική αρχή επιτρέπει την πώληση, τη χορήγηση άδειας κυκλοφορίας ή τη θέση σε κυκλοφορία του οχήματος αυτού, εκτός εάν θεωρεί ευλόγως ότι οι τεχνικές διατάξεις σύμφωνα με τις οποίες εγκρίθηκε το όχημα δεν είναι ισοδύναμες προς τις δικές της.

ΚΕΦΑΛΑΙΟ ΧΙ ΕΠΙΜΕΡΟΥΣ ΕΓΚΡΙΣΕΙΣ

Άρθρο 29Επιμέρους εγκρίσεις

204. Η αίτηση για επιμέρους έγκριση υποβάλλεται από τον κατασκευαστή ή από τον ιδιοκτήτη του οχήματος. Μπορεί επίσης να υποβάλλεται από ένα πρόσωπο, εγκατεστημένο στην Κοινότητα, το οποίο ενεργεί για λογαριασμό του κατασκευαστή ή του ιδιοκτήτη του οχήματος.

205. Κατά τη διαδικασία επιμέρους έγκρισης, οι εγκριτικές αρχές πιστοποιούν ότι το όχημα πληροί τις σχετικές διοικητικές διατάξεις και τεχνικές απαιτήσεις.

206. Μια επιμέρους έγκριση ισχύει για ένα συγκεκριμένο όχημα, είτε είναι μοναδικό είτε όχι.

207. Οι αιτήσεις για επιμέρους έγκριση καλύπτουν τουλάχιστον 15 οχήματα του ιδίου τύπου.

208. Το παρόν άρθρο εφαρμόζεται σε οχήματα τα οποία, κατά τη στιγμή της αίτησης για επιμέρους έγκριση, δεν είχαν λάβει ποτέ διοικητική άδεια για θέση σε κυκλοφορία, η οποία συνεπάγεται την ταυτοποίηση του οχήματος και την έκδοση αριθμού κυκλοφορίας, συμπεριλαμβανομένων των προσωρινών ή βραχυπρόθεσμων αδειών κυκλοφορίας ή των επαγγελματικών αδειών κυκλοφορίας ή θέσης σε κυκλοφορίας ούτε είχε ταξινομηθεί ή τεθεί σε κυκλοφορία για λιγότερο από έξι μήνες.

Άρθρο 30 Εξαιρέσεις για επιμέρους εγκρίσεις

209. Μια εγκριτική αρχή μπορεί να εξαιρεί ένα όχημα από τη συμμόρφωση με μία ή περισσότερες από τις πράξεις του παραρτήματος Ι, υπό την προϋπόθεση ότι η εγκριτική αρχή επιβάλλει εναλλακτικές απαιτήσεις και έχει βάσιμους λόγους για την εξαίρεση αυτή.

Οι εναλλακτικές απαιτήσεις πρέπει να διασφαλίζουν ένα επίπεδο οδικής ασφάλειας, περιβαλλοντικής προστασίας και εργασιακής ασφάλειας ισοδύναμο στο μέγιστο δυνατό βαθμό με το επίπεδο που προβλέπεται στη σχετική πράξη του παραρτήματος Ι.

210. Οι εγκριτικές αρχές δεν διενεργούν καταστρεπτικές δοκιμές. Τα κράτη μέλη χρησιμοποιούν κάθε σχετική πληροφορία που παρέχει ο κατασκευαστής με την οποία αποδεικνύεται η συμμόρφωση προς τις εναλλακτικές απαιτήσεις.

211. Οι εγκριτικές αρχές δέχονται οποιαδήποτε έγκριση τύπου ΕΕ συστήματος, μηχανικού μέρους ή χωριστής τεχνικής μονάδας αντί των εναλλακτικών απαιτήσεων.

212. Η εγκριτική αρχή χορηγεί επιμέρους έγκριση εάν το όχημα ανταποκρίνεται στην περιγραφή που προσαρτάται στην αίτηση και πληροί τις εφαρμοστέες τεχνικές απαιτήσεις, και εκδίδουν, αμελλητί, πιστοποιητικό επιμέρους έγκρισης.

Η μορφή του πιστοποιητικού επιμέρους έγκρισης βασίζεται στο υπόδειγμα πιστοποιητικού έγκρισης τύπου ΕΕ του παραρτήματος V και περιλαμβάνει τουλάχιστον τις πληροφορίες που είναι απαραίτητες για τη συμπλήρωση της αίτησης άδειας κυκλοφορίας σύμφωνα με την οδηγία 1999/37/EΚ του Συμβουλίου[36].

Τα πιστοποιητικά επιμέρους έγκρισης δεν φέρουν τον τίτλο «έγκριση ΕΕ οχήματος». Το πιστοποιητικό επιμέρους έγκρισης φέρει τον αναγνωριστικό αριθμό του συγκεκριμένου οχήματος.

Άρθρο 31Ισχύς και αποδοχή της επιμέρους έγκρισης

213. Η επιμέρους έγκριση ισχύει μόνον στην επικράτεια του κράτους μέλους που έχει χορηγήσει την έγκριση.

214. Όταν ο αιτών επιθυμεί να πωλήσει, να ταξινομήσει ή να θέσει σε κυκλοφορία σε άλλο κράτος μέλος όχημα για το οποίο έχει χορηγηθεί επιμέρους έγκριση, η εγκριτική αρχή που χορήγησε την έγκριση παρέχει, κατόπιν σχετικού αιτήματος, δήλωση των τεχνικών διατάξεων βάσει των οποίων εγκρίθηκε το όχημα και κάθε άλλη συμπληρωματική πληρ